text:
Abahanzi nyarwanda bashyiriweho uburyo buzabafasha kwinjiza agatubutse mu bihangano byabo
Abahanzi b’Abanyarwanda mu byiciro bitandukanye bakora ibihangano byiza ndetse bishobora gukundwa na buri wese wabyumva, wabireba cyangwa wabisoma ariko ntibimenyekane ku isoko ryagutse ryo mu Rwanda no mu mahanga.
Ibi bituma abahanzi b’Abanyarwanda badakura umusaruro ukwiye mu bihangano byabo bikanatuma na bo ubwabo badatera imbere cyangwa ngo bateze imbere igihugu cyabo mu buryo bukwiye. Inteko Nyarwanda y’Ururimi n’Umuco (RALC) yashyize hanze igitabo gikubiyemo uburyo abahanzi b’Abanyarwanda bashobora kwigobotora ibi bibazo byose.
Aba bahanzi nyarwanda bibukijwe ko hari uburyo barushaho kubyaza umusaruro ibihangano byabo bakarushaho gutera imbere no guteza imbere igihugu cyabo.
Ubwo buryo bukubiye mu Gitabo cyanditswe mu mpera z’umwaka ushize wa 2019, kitwa “Marketing Strategies for the Promotion of Cultural and Creative Industries in Rwanda” cyanditse n’Inteko Nyarwanda y’Ururimi n’Umuco, (RALC).
Iki gitabo kitwa “Marketing Strategies for the Promotion of Cultural and Creative Industries in Rwanda”, kigaruka ku bibazo byihariye bya buri kiciro cy’ubuhanzi mu Rwanda ndetse n’uburyo abahanzi bashobora kubivamo bakarushaho gukamirwa n’ibihangano byabo.
Ni igitabo cyuzuye impanuro zafasha abahanzi mu byiciro binyuranye gukarishya ubumenyi bwo kurushaho kubyaza umusaruro ibihangano byabo byaba ibyo muri Muzika, Sinema, Ubugeni n’Ubukorikori, Ikinamico, Urwenya, Imbyino, Ubwiza n’Imideri, Ubwanditsi ndetse n’Ubusizi.
Iki gitabo cyanditswe ku bufatanye n’impuguke mu by’Ubukungu, kinagaruka ku ngamba zo gushakira isoko ibikorwa by’ubuhanzi mu Rwanda bikarushaho kubyara umusaruro wafasha abahanzi kuva ku rwego rumwe bakagera ku rundi.
Niyomugaba Jonathan umukozi w’Inteko Nyarwanda y’Ururimi n’Umuco avuga ko iki gitabo ari nk’imfashanyigisho ikwiye kwifashishwa n’abahanzi kugira ngo bahange ibihangano bibyara inyungu.
Ati:“Gikubiyemo ingamba zafasha umuhanzi gutekereza mu gihe ahanga, agatekereza abo ahangira, agatekereza isoko kuko hari igihe usanga umuhanzi ahanga ibimurimo n’amarangamutima ye, ariko ntatekereze abo ahangira cyangwa abazabigura, ese bizakundwa bite? Ese bizinjiza? Iki gitabo kirasubiza ibi bibazo byose”.
Avuga ko muri iki gitabo hakubiyemo n’uburyo umuhanzi yarushaho kumenyekanisha ibihangano bye ndetse n’uburyo ashyikirana n’abakunda ibihangano bye.
Ati:“Ese iyo abantu bamaze kumukunda arekera aho cyangwa akomeza kubigarurira ku buryo batamucika”.
Avuga ko iki gitabo kireba abahanzi mu byiciro byose ku buryo abazakigenderaho bazaba binjiye mu rubuga rwo gucuruza ibihangano byabo kandi akaba ari bo bagena ikiguzi cyabyo.
Ati:“Niba ari umunyamuzika, niba ari umunyasinema, turashaka kumujyana ku isoko ahinduke umucuruzi ave mu buhanzi, yego igihangano cyasohotse cyangwa ari kugitekereza atekereze nk’umucuruzi ave mu kuvuga ngo bazampa ayo bashaka, ahubwo acuruze ase nk’utegetse icyo agomba kubona mu gihangano ke”.
Leta n’abandi bose bafasha umuhanzi barabwirwa. Iki gitabo “Marketing Strategies for the Promotion of Cultural and Creative Industries in Rwanda” kinagaruka ku ruhare rw’Inzego n’abandi bantu bose bagira uruhare mu kuzamura urwego rw’Ubuhanzi.
Niyomugaba ati:“Hari n’igihe usanga umuhanzi afite itsinda rinini ry’abamufasha gucuruza, aha rero tugaragaza inama zafasha abo bose, umuhanzi ubwe, abamufasha, inzego za Leta, inzego z’abikorera, abashoramari kuko n’abashoramari barakenewe muri uru ruganda”.
Avuga ko ku ruhande rwa Leta hari ubushake bwo gufasha abahanzi haba mu gushyiraho politiki zabateza imbere ndetse no kubatera inkunga mu buryo bw’ubushobozi.
Ati:“Noneho igisigaye ni ugufatanya na ba bahanzi kugira ngo ubwo bushake bugaragazwa na gahunda za Leta buge mu ngiro habeho imikoranire”.
Niyomugaba avuga ko abahanzi b’Abanyarwanda nibagendera ku mpanuro zikubiye muri kiriya gitabo, bizabafasha guhanga ibihango by’umwimerere kandi bifite ireme ku buryo byo ubwabyo bizicuruza haba ku isoko ryo mu Rwanda, mu Karere ndetse no ku Isi hose.
Ati:“Nk’ubu mu Rwanda twumva indirimbo nyinshi z’Igiswahili, z’Igifaransa n’iz’Icyongereza yewe n’izo muri Afurika y’Epfo mu ndimi tuba tutazi namba ariko tukazikunda, dukundamo iki? Dukundamo cya kintu umuntu yahanze ategurira abazamureba, ikintu kirambye gikomeye gikurura”.
Niyomugaba avuga ko kugeza ubu, ubuhanzi bugira uruhare rwa 5% mu musaruro w’igihugu ariko ko hifuzwa ko iki gipimo kizamuka kikaba cyagera kuri 20% kandi ko bishoboka kuko hari ingero z’ibihugu byabigezeho haba muri Afurika ndetse no mu bihugu byateye imbere.
Hasanzwe hariho izindi ngamba zigamije guteza imbere ubuhanzi n’inganda ndangamuco zirimo gufasha abahanzi kwibumbira hamwe ndetse no gutera inkunga ibikorwa by’ubuhanzi.
Muri Nzeri 2018, Inteko Nyarwanda y’Ururimi n’Umuco yatangije gahunda yo GUTERA INKUNGA IMISHINGA ishingiye ku muco w’u Rwanda ifasha guhanga imirimo mishya 1 000 buri mwaka.
Muri iyi gahunda, buri mwaka habaho igikorwa cyo gutoranya imishinga y’ubuhanzi ishobora gutanga imirimo ku bantu benshi igaterwa inkunga, ubundi abahawe ubushobozi bakazishyura mu gihe runaka bemeranywaho kugira ngo n’abandi bifuza gutangiza imishinga babone ubushobozi.
Akira website uyu munsi ikoze neza uko ubishaka ku mafaranga make angana na 80k.
Turakubakira website iri mubwoko bukuri Kira:
iyu rusengero ndetse na NGO.
Ubucuruzi (Kwamamarizaho ibyo ukora)
Ikinyamakuru nkugire n’inama y’uburyo online Blogs zungukamo.
NB: Harimo na domain name muri ariya mafaranga. Kora share wowe ubishaka nuzana umukiriya ndaguha commission. Mpamagara kuri 0788920788


c: text/html

text:
Abize Saint Aloys Rwamagana bizihije isabukuru y’imyaka 10, basoje amasomo yabo
Kuri uyu wa gatandatu tariki ya 30 Ugushyingo 2019 ,abarangije muri Saint Aloys bongeye guhura nyuma y’imyaka 10 bavuye ku ntebe y’ishuri kuko barangije mu 2009, basoje mu ishami ry’amateka, ubukungu n’ubumenyi bw’isi,(HEG), mu myaka bamaze mu buzima busanzwe , bavuga ko hari ibyo bize bigomba kubabera akabando k’iminsi.
Mu gihe bamaze kandi bavuga ko hari ibyo bagiye bafashanya, kandi ko hari ibindi bakwiye kugeraho, nkuko abishyize hamwe nta kibananira, mu byo babashije kugeraho, harimo gufashanya no gutabarana.
Hari byinshi bategura kugeraho birimo gushaka ikintu gifatika cyabateza imbere , aho batanze ibitekerezo basanga hakwiye ko bajya bakunda guhura kugirango barusheho guhuza ibitekerezo ndetse no kuba hamwe ku buryo umuntu uzajya agira igikorwa runaka azajya abamenyesha maze bakahahurira . bemeje ko bagomba kujya basurana aho batuye ndetse bakitabira n’ibirori bitandukanye kugirango barusheho kuba hamwe. bakaba kandi bazajya bahura kabiri mu mwaka nk’itsinda kugirango barusheho kungurana ibitekerezo.
ibindi iri tsinda ryize muri saint aloys mu mwaka 2009 mu ishami rya HEG ryiyemeje kugeraho harimo gukomeza gufatanya no gutabarana, bemeje ko kandi bazatora komite nyobozi kugirango itsinda rirusheho kugira intego ihamye, n’ibindi bitandukanye bizabafasha kwiteza imbere muri rusange.
Muri ibi birori byo kwishimira igihe gishize bavuye ku ntebe y’ishuri, batangiye bashima Imana yabarinze bakongera guhura , bagira ibiganiro bitandukanye, bakata umutsima(cake) kandi basoje bashima Imana yakomeje kubarinda mu buzima bwabo bwa buri munsi.
Source:muburezi.com
Ibirori mu mafoto

robotstxt: allowed

filter: keep


text:
Burera: “Kwigira†nibyo abanyeshuri barangije itorero basabwa guharanira
Abanyeshuri bo mu karere ka Burera barangije amashuri yisumbye bashoje itorero barasabwa guharanirwa kwigira nk’abanyarwanda kuko nk’urubyiruko icyo aricyo cyose bashyize ho umutima bagishobora.
Mu muhango wo gusoza iryo torero wabaye kuri  uyu wa mbere tariki ya 17/12/2012, Zaraduhaye Joseph, umuyobozi wungirije w’akarere ka Burera ushinzwe ubukungu n’iterambere, yavuze ko u Rwanda ruri guharanura kwigira. Ngo ntahandi byashobokera bitanyuze mu rubyiruko.
Yagize ati “kwigira ntahandi byashobokera,bidaciye mu itorero nk’iri ngiri, bidaciye muri mwebwe urubyiruko…mugomba kuzirikana iteka ko igihugu ari icyanyu. Ni mwe baragwa b’igihuguâ€.
Kwigira birashoboka binyujijwe mu rubyiruko kubera ko icyo urubyiruko rwashaka gukora cyose, rukagishyira ku mutima, rukagiha gahunda, rukagiha umurongo bagishobora nk’uko Zaraduhaye abisobanura.
Yakomeje asaba izo ntore zirangije itorero kuzarangwa n’indangagaciro bigiye mu itorero. Bagomba kandi kurangwa n’uburere n’ikinyabupfura kugira ngo byiyongere ku bumenyi bakuye mu ishuri. Ibyo byose bizatuma bakorera u Rwanda neza nk’uko Zaraduhaye yabibasabye.
Izo ntore zakoreraga itorero i Nkumba zigera kuri 465. Zitangaza ko mu itorero zigiye mo ibintu byinshi kandi bitandukanye birimo amateka y’u Rwanda, indangagaciro na kirazira by’umuco Nyarwanda.
Bakomeza bavuga ko ibyo byose bigiye mu itorero bizatuma babasha kuremera abatishoboye bo murenge bavukamo, mu gihe bazaba bari ku rugerero, ruzamara amezi atatu, bagomba gutangira muri 2013.
Izo ntore ubwo zasozaga itorero zaremeye abatishoboye bane bakomoka mu murenge wa Kinoni, mu karere ka Burera. Muri abo baremewe, babiri bagabiwe ihene, undi agabirwa intama naho umunyeshuri utishoboye yahawe amafaranga yo kugura ibikoresho by’ishuri.
Itorero ryashojwe tariki ya 17/12/2012 ryari ryatangiye tariki ya 01/12/2012.
Akarere ka Burera gafite urubyiruko rurangije amashuri yisumbuye rwashoje itorero rugera ku 1040. Bari bagabanyijwe mo ibyiciro bitatu. Abagera kuri 465 bari i Nkumba, 322 bari muri TTC Kirambo na 253 bari muri E.S.Kirambo.


text:
Dufatanye gusengera abo muri Koreya y’Amajyaruguru
Mu rwego rwo kwifatanya n’abantu benshi batuye mu bihugu bitandukanye ku isi mu gusengera amoko ataragerwaho n’ubutumwa bwiza, tugiye gusengera abatuye muri Koreya y’Amajyaruguru.
Igihugu cya Niger gifite abaturage 25.098.000 ururimi ruhurirwaho na benshi rwitwa igikoreya (Korean), ibijyanye n’imyemerere, Abakristu ari 1.60%
Ibyo bizera
Abaturage bo muri Koreya y’Amajyarugu bamwe ni abayoboke b’idini yitwa Budisime (Buddhism) naho abandi basenga ibigirwamana, abadayimoni naho abandi basenga imyuka y’abakurambere babo.
Abakoreya bizera ko iyo abantu bagize umuryango wabo bapfuye, bakomeza kubana nabo mu buryo bw’umwuka. Niyo mpamvu iyo umugabo wo mu muryango wabo apfuye babifata nkaho nubundi akiri umuyobozi w’urugo, bityo mu gihe bahuye n’ ikibazo gikomeye baramwiyambaza mu buryo bwo gusenga imyuka y’abantu bapfuye ngo baze babarwaneho.
Imibereho y’abatuye Koreya y’amajyaruguru
Nyuma y’umwuzure, Koreya y’Amajyaruguru ikunda guhura n’ikibazo gikomeye cyo kubura ibiribwa. Abantu bamwe bategekwa kurya ibyatsi cyangwa imizi y’ibiti kugira ngo babashe kubaho.
Guverinoma ya Koreya y’amajyaruguru igenzura cyane idini ya gikristo (Christianity) kandi indirimbo zihimbaza imana nazo usanga zidahabwa agaciro muri iki gihugu, niyo mpamvu hakenewe ubwisanzure buhagije.
Ibyifuzo byo gusengera
• Gusenga kugirango itegeko risubiza inyuma ijambo ry’Imana, muri Koreya ya ruguru rihinduke maze abakristo bisanzure.
• Gusenga kugirango ubukristo bwinjire mu mitima y’abatuye Koreya y’Amajyaruguru.
• Gusenga kugirango inzugi zo muri Koreya ya ruguru zifunguke hanyuma abavugabutumwa bwa Kristo.
• Gusaba Imana kurinda umubare muto w’abakristo bari muri Koreya y’Amajyaruguru.
• Gusaba Imana ngo ikomeze kugirango ihe abizera bo muri Koreya y’amajyaruguru imbaraga zo kwamamaza ubutumwa bwiza bwa Yesu Kristo.
Source: Joshua project.net


text:
Banyarwanda, Bavandimwe, Nshuti,
Muri iki gihe havugwa cyane ibibazo birebana n'imicungire ikwiriye kuvugururwa mu gihugu cyacu, twasanze ari ngombwa gushyiraho IJWI RYA RUBANDA, urubuga rudaheza, twese dushobora guhurizaho ibitekerezo byacu kugira ngo dushyireho fondasiyo ikomeye igomba kwubakirwaho demokarasi twifuza mu Rwanda.
Ijwi Rya Rubanda rero ni urubuga buri muntu wese ufite igitekerezo cyubaka, ashobora kugana kugira ngo agitange mu Kinyarwanda, mu kinyabupfura, mu bwitonzi no mu bwubahane, maze abandi babe bagira icyo bakivugaho kandi nawe atege amatwi abafite ibitekerezo bindi.
Si urwo gutukaniraho. Ni urugomba kuduhuza.
Buri wese ashobora kuvuga no kwandika akinigura. Ntawe uzanigwana ijambo mugihe azaba yubahiriza amategeko agenga uru rubuga.
Ijwi Rya Rubanda kandi ubu ni iradiyo buri wese muri twe ubishaka ashobora gukoresha ageza ku bandi banyarwanda amakuru, ibitekerezo, ibishimisha cyangwa se ibitera agahinda mu mibereho yacu ya buri munsi.
Twizeye ko izadufasha kubona icyo duhuriyeho, maze tukazashobora kubana mu Rwanda rwacu nta kwishishanya. Kwumvikana ku micungire ya kidemokarasi mu gihugu cyacu bizaturuka kuri twe twese. Tubyitabire rero. Maze uyu mwaka dutangiye wa 2012 uzarangire hari intambwe igaragara yatewe mu birebana n'ubwumvikane n'imibanire myiza y'abanyarwanda.
Ijwi Rya Rubanda.
Ukuboza 2011.


text:
Gahunda ya JADF yagabanyije akavuyo mu mikorere y’imiryango itegamiye kuri Leta
JADF (Ihuriro ry’abafatanyabikorwa mu iterambere) ifasha ubuyobozi kumenya icyo buri muryango utegamiye kuri leta ukorera mu karere ukora n’abagenerwabikorwa bakamenyekana ku buryo nta miryango ikora ikintu kimwe ikorera mu gace kamwe.
Abafatanyabikorwa babazwa iteganyabikorwa ryabo, ingengo y’imari bateganya ndetse bakagirwa inama ku mirenge iberanye no gukorerwamo ibyo bikorwa. Ibyo bituma iyo haje abandi bafatanyabikorwa bakora ibikorwa nk’ibyabo, boherezwa mu yindi mirenge itari isanganywe abafatanyabikorwa; nk’uko umunyamabanga uhoraho wa JADF Kamonyi Tuyizere Thadée abitangaza.
Abagize JADF ya Kamonyi na bo bishimira iyo gahunda bahurizamo ibitekerezo n’ubuyobozi bw’akarere kuko ituma abafatanyabikorwa bumva ko leta ishyigikiye uruhare rwa bo ku iterambere ry’abaturage ndetse n’imikoranire yabo n’ubuyobozi bw’inzego z’ibanze bukabafasha mu ishyirwa mu bikorwa by’imishinga ya bo.
Musengiyaremye Expedith ukorera umuryango w’abanyakoreya Global Civic Sharing ukorera mu murenge wa Nyarubaka mu bijyanye no guteza imbere ubuhinzi, ubworozi n’uburezi, yemeza ko JADF ituma abafatanyabikorwa bumva ko ibyo bakora, leta ibiha agaciro.
Kuba babasaba iteganyabikorwa ndetse na Raporo ku bikorwa bya bo, ngo ibyo bifasha abafatanyabikorwa kwisuzuma ndetse n’abagenerwabikorwa bakiyumva muri gahunda za bo kuko usanga inzego z’ibanze z’aho bakorera zibafasha mu bukangurambaga bwa abaturage mu kwitabira ibikorwa by’abafatanyabikorwa.
Ikindi yongeraho ngo ni uko abafatanyabikorwa batarahurizwa hamwe wasangaga hari imiryango ihurira ku gikorwa kimwe cyane cyane itanga inkunga, cyangwa se indi miryango ya Baringa yabaga yitwa ko ikorera mu karere kandi nta bikorwa bya yo bigaragara.
Urwego rwa JADF rwashyizweho mu mwaka wa 2007, ku nkunga ya leta y’Ubuholandi n’ikigo cy’igihugu gishinzwe imiyoborere (RGB), buri karere kakaba gafite umukozi uhoraho uhuza ibikorwa by’bafatanyabikorwa bose bo mu karere.
Akarere ka Kamonyi gafite abafatanyabikorwa bagera ku 100, harimo abakora mu buhinzi n’ubworozi, imibereho myiza, amajyambere, ibidukikije n’abanyamadini


text:
Umuhesha w’inkiko w’umwuga aramenyesha abantu bose babyifuza ko kuwa kane taliki 01/10/2020 saa sita n’igice z’amanywa (12h30) azateza muri cyamunara umutungo utimukanywa ugizwe n’inzu zirimo Motel Urwuli ya Gasana Gasprad iherereye mu Karere ka Huye, Umurenge wa Huye, Akagali ka Rukira Umudugudu wa Gahenerezo kugira ngo hishyurwe umwenda abereyemo BRD.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igendanwa ya Me Bajeneza Gervais: 0788357831/0785109745.


text:
KU WA 5 W’ICYA 12 GISANZWE A, 26/06/2020
Amasomo: 2 Bami 25, 1-12; Zab 137 (136), 1-2, 3-4-5, 6; 1 Yh 4, 7-16; Mt 8, 1-4
Isomo rya mbere ryongeye kutwibutsa ububi n’ububisha byaranze mwene muntu mu mateka y’isi. Yezu Kirisitu we mu Ivanjili, aragezwa no gukiza. Yagiraga neza aho anyuze hose. Ni We twitegereza tukamusangamo amatwara mashya.
Bimwe mu bibi dusanga mu mateka ya muntu ndetse no mu Isezerano rya Kera, ni intambara z’urudaca. Amahanga yakunze gushyamirana no kurwana. Hamenetse amaraso menshi. Ibyo ntibyigeze bihagarara. Imwe mu nkomoko zabyo, ni abantu bamwe biyumvagamo imbaraga nyinshi. Abo ni bo bagiye batera andi mahanga bakayayogoza. Inyota yo kwigarurira ahantu, abantu n’ibintu ni yo itugaragariza ubunyamaswa bukabije benshi mu bami bagaragaje mu mahanga.
Mu bami b’ababisha babayeho mu kinyajana cya karindwi gishyira icya gatandatu mbere ya Yezu, uwagaragaje ububisha bwinshi, ni Nabukodonozoro wigaruriye ibihugu byinshi ategeka kuva muri 605 kugeza muri 562. Yigaruriye Abayisiraheli maze umwami wabo amutegeka kumupfukamira no guhinduka umugaragu we. Umwami Sedekiya (597-587) yageze aho yigomeka kuri Nabukodonozoro. Uyu mwami wari warigize ikinyamaswa yahise atera agamije gufata mpiri Sedekiya. Abasirikare b’abakalideya (ba Nabukodonozoro w’i Babiloni) bamaze igihe bakikije Yeruzalemu. Abayahudi babonye aho bapfumurira barabahunga. Ibihanyaswa bya Nabukodonozoro byabirutseho. Sedekiya ageze i Yeriko ingabo ze ziraneshwa ziranamutererana. Abakalideya baramufashe bamushyira Nabukodonozoro. Uyu na we afata abahungu ba Sedekiya abahotorera mu maso ye. Agira Sedekiya amunogoramo amaso amubohesha umunyururu amujyana i Babiloni ari intere.
Ubu bugome wabuvugaho iki? N’uyu munsi burigaragaza hirya no hino ku isi. Cyane cyane aho hose habera intambara, tuzi ukuntu abantu b’inzirakarengane bicwa urw’agashinyaguro. Tuzi abagore basambanywa bagakorerwa ibyamfurambi. Twumva iyicwarubozo rikorerwa abantu. Ni nde ukora ibyo bibi byose? Ni umuntu ubikorera abandi bantu. Koko “Inyamaswa mbi ni umuntu!”.
Ni Yezu wenyine waje ku isi azanye amahoro. Na we kandi, muntu ntiyamurebeye izuba! Bamwishe urupfu rubi. Ariko yarabababariye agira ngo arebe ko baca akenge. Muri iki gihe, nta muntu ureka iriya mico ya kinyamaswa atemeye gupfukamira Yezu nk’Umukiza n’Umucunguzi. Mu gihe hirya no hino ku isi na n’ubu hari abantu bitwara nk’ibisimba biryana, hose ku isi dukomeza gusoma Ivanjili y’amahoro ya Yezu Kirisitu. Twumvise ubugome bwa Nabukodonozoro twibuka ububisha bukiri hirya no hino ku isi. Ariko twanasomye ivanjili itubwira Yezu akiza umubembe. Twaboneyeho kwibuka abantu bose bakurikiye Yezu bakaberaho kugira neza. Isi irabakeneye. Bemeye Yezu. Urumuri rwabo rukomeje kumurikira bose. Nihagira urubona akemera, azakizwa. Kandi nta kwiheba, hari abava i buzimu bakajya i buntu. Hari n’abapfa uko bamye bakora nabi. Ni Yezu wenyine uzi aho bazaganishwa. Nta gushidikanya ni kwa Serupfu bakoreye. Ukora ibibi wese n’ibyaha byose ntacyo yikopa, uwo nguwo azagira ibyago umunsi yavuye kuri iyi si. Cyane cyane ariko umuntu ubaho ari umwicanyi: bene uwo ahakana urukundo rw’Imana kandi arimbura ibiremwa Imana yahaye ubuzima. Uwo rero, nta buzima bw’Imana azabona napfa atarahindura amayira.
Dukomeze dusabire isi amahoro. Tuyisabire kumenya Yezu Kirisitu kuko ari we ugarura mu nzira nziza ababi, abagiranabi bakamenya icyiza n’ineza izabageza mu ijuru. Nasingizwe iteka. Bikira Mariya aduhakirwe. Abatagatifu duhimbaza, Antelmi, Salvi, Pelayo, Yozefu Mariya Escriva, Yohani na Pawulo bahowe Imana na Yozefu Mariya Robles, badusabire kuri Data Ushoborabyose.
Padiri Cyprien Bizimana


text:
Bakuwe muri nyakatsi batuzwa heza, ngo amaherezo bazatunga n’imodoka
Umuyobozi w’Akarere ka Gisagara Jérôme Rutaburingoga, avuga ko abatujwe mu Mudugudu w’icyitegererezo wa Ruhuha uri mu Murenge wa Mamba bagenda batera imbere, ku buryo n’imodoka bazazitunga.
Aba ni imiryango 120 yatujwe mu nzu nziza zifatanye enye, enye (four in one), ziherereye mu Mudugudu wa Ruhuha, iruhande rw’igishanga kinini kinyuramo umugezi w’Akanyaru utandukanya Gisagara n’u Burundi. Bahatujwe bakuwe muri nyakatsi no mu manegeka ndetse n’ahandi hataberanye no gutura.
Meya Rutaburingoga agira ati “Mu by’ukuri bari abakene ku buryo bukabije. Dutangirira kuri zeru kuko nta mifariso, nta gitanda, nta ntebe. Uyu munsi bafite amashanyarazi, amazi, ibigega by’amazi, n’inka. Imiryango 10 ni yo yonyine itaragerwaho n’inka kandi uyu mwaka wa 2020 uzarangira na yo yarazibonye”.
Uyu muyobozi anavuga ko nibamara kugerwaho n’inka bose bazakomeza gufashwa no kugirwa inama kugira ngo bakomeze gutera imbere.
Ati “Tuzakora ku buryo buri wese igipimo agenda akizamura, bagire amagare, bagire moto, bajye ku modoka. Ni ukuva kuri nyakatsi dukomeza dutera imbere. Twumva ko bagomba kuba urugero rw’ibishoboka”.
Abatuye mu mudugudu wa Ruhuha na bo bavuga ko batangiye kwizera ko bazagera kuri byinshi, kuko aho bavuye na ho ari kure.
Nepomuscène Bimenyimana uhatuye, avuga ko na mbere bari batuye mu mudugudu wa Ruhuha, ariko ahantu habi ku buryo iyo imvura yagwaga hari abana batwarwaga n’amazi, bagapfa.
Ati “Badusabye kuzamuka, tubura ubushobozi bwo kugura ikibanza cyangwa kugurana kuko twari dufite amasambu matoya. Baradufasha badutuza muri uno mudugudu, nta kiguzi. Tujya kuhataha n’abadepite baraje, batuzanira inka hamwe n’ibikoresho byo kwifashisha mu kuzitunga harimo imyunyu n’ibyatsi byo kuziterera”.
Anishimira ko muri uyu mudugudu ubu huzuye ishuri ry’inshuke, no mu kwezi kwa Nzeri hakazaba hari ishuri ribanza abana babo bazajya bigiramo. Banubakiwe ivuriro rituma batakijya kwivuza mu birometero 12.
Ati “Abantu benshi baravugaga ngo umenya turaye muri izi nzu twapfa. Twazituyemo kandi turabyishimiye. Ubu noneho banatuzaniye amatara yo ku muhanda ngo azajya yaka tutayakozeho. Mfite amatsiko yo kuza kuyareba, cyane ko no kumenyera gucana ayo mu nzu byasabye ko babinyigisha kuko nabonye amatara bwa mbere nje kuba aha. Nari mfite imyaka 40”!
Yungamo ati “Ni byinshi twafashijwe kugeraho njyewe mbona nk’igitangaza. Tubura uko tubivuga. N’ubu turi guseka ni uko ari mu gapfukamunwa mutabibona”!
Antoine Sekimonyo na we utuye mu Mudugudu wa Ruhuha ati “Perezida wa Repubulika rwose ntakabure amata nk’uko yaduhaye amata. Mumunshimirire”.
Umunyamabanga nshingwabikorwa w’Umurenge wa Mamba, Jean Pierre Cyambari, avuga ko kuba abatuye mu Mudugudu wa Ruhuha barahawe iby’ibanze, bakanakomeza gukurikiranwa, byatumye koko bazaba urugero rw’uko umuntu yava muri nyakatsi akagera no ku modoka.
Ati “N’ikimenyimenyi, mu bahatuye harimo abagera kuri 40% bamaze kwigurira za moto. Amagare yo abatayafite ni bo bakeya. Mituweli, ni bo barangiza kuyitanga mbere y’abandi batuye i Mamba”.
Ibi babikesha kuba bahabwa imirimo y’amaboko ibonetse muri kariya gace, amafaranga bakuyemo ntibayapfushe ubusa ahubwo bakayazigama babinyujije mu bimina. Kandi no kuba batuye begeranye bituma hari abigira ku bandi.


text:
Ba Hilary bavukana impano yo kuyobora, bagakunda kugaragara nk’abantu bafite icyerekezo bayoborwamo n’intego bihaye, bihanganira ingorane bahura nazo igihe bari kugerageza ikintu gishyashya kandi bikaba mu buryo busa.
Ni abantu barakazwa no gukora ibikorwa byinshi ariko ntibitange umusaruro.
Ba Hilary kandi barangwa no gukorana imbaraga no kwigirira icyizere, bituma banga umuntu ubaha amategeko ahubwo bo bakumva baba ari bo bayatanga.
Abantu bafite iri zina kandi bumva ko amafaranga aza akanagenda, ibi bituma kamere yabo ibahesha amafaranga ariko nanone agashira byihuse.
Ba Hilary biga uko bagenda bagira ubunararibonye kandi ntibapfa gucika intege mu cyo biyemeje gukora.
Iyi mico yose ituma abantu babona Hilary nk’abadasanzwe, bafite ubushongore n’ubukaka ariko hakabamo nabo bitera kubagirira ishyari.


text:
Nubwo mu busanzwe akenshi dupfa kurya uko tubonye, ariko burya umugore utwite hari ibyo aba agomba kwitaho no kuzirikana. Ni mu gihe kuko aba agomba kubungabunga ubuzima bw’abantu babiri icyarimwe: ubwe bwite, n’ubw’uwo atwite.
Niba rero utwite cyangwa ubiteganya, hano twaguteguriye ibiribwa 10 by’ingenzi umugore utwite akwiye kurya cyane kurenza ibindi. Si ngombwa ngo kuri buri funguro byose bibonekeho, ariko hagomba kugira ibiboneka.
Ibyo kurya by’ingenzi ku mugore utwite
1,Amagi
Amagi yagiye avugwaho byinshi ngo kuyarya cyane byongera cholesterol. Nyamara cholesterol ziri amoko abiri hari LDL ariyo igomba kuba nke na HDL ariyo igomba kuba nyinshi. Mu magi dusangamo vitamini zinyuranye n’imyunyungugu myinshi, ndetse by’umwihariko akungahaye kuri poroteyine.
Umwana uri mu nda aba akura mu buryo bwihuse kandi buri karemangingo kose k’umubiri we gakozwe na poroteyine. Si ibyo gusa kuko nawe mugore utwite ucyeneye poroteyine nyinshi.
Uretse kandi ibyo, tunasangamo choline, ikaba izwiho gufasha mu mikurire y’ubwonko bw’umwana no kumurinda indwara zafata urutirigongo.
Umugore utwite udafite ibibazo bindi by’ubuzima yarya hagati y’igi rimwe n’amagi abiri ku munsi. Icyakora iyo ugira ikibazo kuri cholesterol wajya urya umweru gusa, umuhondo ukawureka. Amagi avugwa hano ni atogosheje gusa.
2. Amafi ya Salmon
Uretse kuba iyi fi ikungahaye kuri poroteyine, ni isoko nziza y’ibinure bya omega-3 bikaba byiza ku mikurire y’umwana bikanafasha gutuma wirirwana akanyamuneza. Ubwiza bw’iyi fi nuko irimo methylmercury nkeya, ikinyabutabire kigira ingaruka ku mikorere y’urwungano rw’imyakura y’umwana (nervous sytem). Niyo mpamvu andi mafi nka tilefish, shark, mackerel na swordfish atari meza iyo utwite kuko agira mercury nyinshi.
3. Ibishyimbo
Ibishyimbo mu moko yabyo yose bikungahaye kuri fibre na poroteyine kuruta izindi mboga. umugore utwite imikorere y’urwungano ngogozi icika intege bikaba byabyara kutituma cyangwa kwituma impatwe, no kuba yamurika (hemorrhoid). Ibi byose kurya ibikungahaye kuri fibre byabirinda bikanabikiza.
Ibishyimbo kandi bikungahaye ku butare, zinc , calcium na vitamin B9 ifasha mu mikurire y’umwana.
4. Ibijumba
Ibara rya orange tubona mu bijumba birikura kuri carotenoids, zikaba zihindukamo vitamini A iyo zigeze mu mubiri wacu. Mu gihe kugira vitamini A nyinshi mu mubiri bishobora guteza ibibazo, nyamara siko bimeze kuri carotenoids. Umubiri utunganya iyo ukeneye gusa, ibisigaye bigasohoka. Niyo mpamvu kurya ibijumba ku bwinshi nta ngaruka byateza.
Ikindi kandi nuko bikize kuri vitamini C, fibre na vitamini B9.
5. Impeke zuzuye
Impeke zuzuye ( ni ukuvuga zitanyuze mu mashini ngo zikureho agahu k’inyuma), ni ingenzi kandi ni nziza. Hano twatanga urugero rw’umuceri utonoye bwa mbere, ingano, ibigori (injugu), amasaka, uburo.
Impeke rero ni ingenzi kuko zikungahaye kuri fibre n’izindi ntungamubiri harimo vitamini E, selenium na phytonutrients (ibinyabutabire bizwiho kurinda uturemangingo)
6. Ubunyobwa bwa Walnuts
Walnuts ziza mu bwoko bw’ubunyobwa ariko butera mu butaka, ahubwo bwera ku giti. Ni isoko nziza y’ibinure bya omega-3, biva ku bimera. Urushyi rwabyo kuruhekenya hagati y’ifunguro rya ku manywa n’irya nijoro ni ingenzi. Ni isoko ya poroteyine na fibre.
7. Yawurute
Yogurt ni isoko nziza ya calcium, ikaba ingenzi ku mugore utwite. Iyo udafungura ibikungahaye kuri calcium, iyo winjije nkeya yose yigira mu gutunga umwana, bityo ukaba wagira ikibazo mu magufa. Intego nyamukuru mu gihe utwite ni ugushaka ibitunga umwana utwite ariko utabangamiye ubuzima bwawe bwite. Calcium rero izafasha amagufa yawe, inatume urutirigongo rw’umwana wawe rukomera.
8. Imboga
Imboga cyane cyane izifite ibara ry’icyatsi cyijimye, ni isoko nziza ya za vitamini nka A, B9, C na K n’intungamubiri zinyuranye. Binafasha kandi gufasha mu mikorere myiza y’amaso.
9. Inyama
Inyama cyane cyane iz’inka, ariko zitarimo ibinure ni isoko ya poroteyine izwi nka lean. Si ibyo gusa kuko zinarimo choline.
Gusa ntugomba kuzirya cyane, kandi nanone ukarya izapimwe na muganga w’amatungo wemewe.
10. Imbuto
Kurya imbuto z’amoko anyuranye, izitukura, umuhondo, orange n’izindi bizaha umubiri wawe n’uw’umwana utwite intungamubiri zinyuranye. Muri zo twavuga vitamini hafi ya zose (uretse B12 iba mu bikomoka ku matungo gusa), imyunyungugu, n’ibindi umubiri ukeneye.
Ubushakashatsi bwagaragajeko kurya imbuto zinyuranye mu gihembwe cya nyuma utwite bituma umwana uri mu nda amenya icyanga cyazo binyuze muri rwa ruzi aba arimo yogamo ari narwo anywa (omniotic liquid). Bimufasha rero iyo yavutse kwishimira kurya za mbuto iyo atangiye gufata ifashabere.
SOURCE: UMUTIHEALTH
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter


text:
Nkore iki? Mfitanye ikibazo gikomeye n’Imana “irantoteza”!
Mbanje kubasuhuza Ikinyamakuru Umuseke, kandi ndabakunda cyane.
Mungire inama kuko ndaremerewe pe:
Agahinda k’indengakamere nje kubatura nagatewe n’Imana Rurema nasanze mu Barokore.
Byatangiye 2014, ubwo nigaga mu wa kabiri muri Kaminuza, ubwo nagize ibibazo bikomeye ndwaza Mama na mushiki wange, biba ngombwa ko mva mu ishuli (suspension);
Ariko nyuma yaho, abahanūzi b’Imana baraza bakambwira ngo ni Imana yanteje ibyo bibazo byose, ngo sintekereze ko ari Shitani;
Gusa kuko nange ndi umurokore, nkunda kugira inzozi, noneho abo bahanuzi babimbwiye ndatungurwa cyane, ariko ndituriza.
Bigeze muri 2016, natekereje gukora ubukwe, ariko Imana y’Abarokore igahora imbwira ngo ntishaka ko nubaka urugo, ku buryo narambagije abakobwa barenga 15, bose ivuga ngo ntibanshaka, ikabivuga binyuze mu nzozi ndetse no mu Bahanuzi bayo.
Nkomeza kwihangana, bigeze muri 2019, mfata umwanzuro wo gushaka, ariko Imana ivuga ko ngomba gushaka mfite imyaka 40, kandi icyo gihe nari mfite imyaka 30, so nagombaga gutegereza imyaka 10; ariko numvaga ntazabishobora; ubwo nakoze ubukwe ‘by force’ (ku gahato).
Mbabwize ukuri, sinari nzi ko Imana igira inzika, ubwo yanteje ibibazo mu rugo, cyane cyane byo kutumvika n’umugore, ariko muhishurira ukuri kwabyo, ni uko turisuganya, iyo Mana tuyima amatwi!
Iyo Mana ikomeza kuntoteza, kumpohotera, kumpoza ku nkeke no kunyica urubozo, intera ubwoba ngo izanyica, izampfakaza, izanyicira umwana, izanyirukanisha ku kazi, ndetse izirukanisha umugore wange ku kazi; mbese irampinduka burundu.
Noneho ubu, nari mfite gahunda yo gusubira ku ishuli, muri Kaminuza, ariko ngo ntishaka ko niga, ubundi yongera kuntumaho abo Bahanuzi bayo, ndetse no mu nzozi zange bwite ngo: niba ngiye kwiga nige ibyo ishaka ari byo ‘Education’ (Uburezi), kandi jyewe nakuze nkunda Itangazamakuru, ndetse nanaryizeho.
Ubwo ibonye ko namaramaje, ubu yanteje Umuzimu w’inzozi z’ubusambanyi, sinsinzira ijoro ryose, mbese ivuga ko ngomba kurwana n’iyo myuka mibi mu gihe cy’imyaka 10, uhereye uyu mwaka 2020, mbese nkishyura ya myaka 10, nagombaga gutegereza ubukwe.
Ubwo ibivuga yitwaje ngo nibwo izampa ubukire, kandi ngo nimbyanga izanteza ubukene.
Ubwo ikongera ikavuga ngo ngomba kubabazwa nk’uko Kristo yababajwe, ubundi ngo, ngomba kubabarizwa umurimo wayo.
Ubu nta mahoro ngira ku manywa na nijoro kubera iyo Mana yambereye umwanzi ukomeye.
Gusa nafashe umwanzuro wo gusubira muri Katolika, ubundi nkaserera na yo…, ubu nari ntegereje ko Insengero zifungurwa ubundi nkajya kuganira na Padiri…
Murakoze,
Mbaye mbashimiye mu gihe ntegereje inama ngirwa n’abasomyi banyu.
Nitwa Byakatonda Bosco.
Ntuye I Kigali, Kinyinya-Kagugu.
UMUSEKE


text:
Akenshi usanga muri buri murenge hagiye hari urwibutso ndetse no muri buri Karere hakaba urukuru. Uretse ibyo kandi usanga hari inzibutso zizwi cyane ndetse zinafite amateka yihariye dore ko buri Karere usanga akenshi kaba gasaba ko Urwibutso rwako rwajya ku rwego rw’igihugu kuko amateka y’u Rwanda muri Jenoside ubwayo yari akomeye.
Tugiye kugaruka ku Nzibutso 6 nk'uko urubuga rwa Kwibuka.rw dukesha iyi nkuru rubigaragaza.
1.Urwibutso rwa Jenoside yakorewe Abatutsi rwa Kigali
Uru rwibutso ruri ku Gisozi, ni rwo rukuru ndetse runini hagendewe ku mubare w’inzirakarengane zazize Jenoside yakorewe Abatutsi zirushyinguwemo. Hashyinguwe abarenga ibihumbi Magana abiri na ma nirongo itanu (250,000). Iyo mibiri yaturutse mu bice bitandukanye byo mu mujyi wa Kigali. Muri urwo rwibutso kandi, harimo abari barashyinguwe mu ngo zabo ndetse n’abagiye bajugunywa mu binogo n’abatwikiwe mu mazu, mu migezi n’ahandi harimo ibihuru.
Urwibutso rwa Jenoside rwa Kigali (Gisozi)
Uru rwibutso, rugabanyijemo ibice bitatu birimo kimwe cyo kugaragarizamo amateka ya Jenoside yakorewe Abatutsi muri Mata 1994, hari igice cy’urwibutso rw’abana ndetse n’ikindi gice cy’amateka ya Jenoside n’ihohoterwa rikabije ku isi yose. Hari kandi igice cyo kwigishirizamo, ubusitani ndetse n’inyandiko zibumbatiye amateka y’u Rwanda ari nacyo kigaragaza ubusobanuro n’ibikoresho byimbitse bihabwa abasuye urwibutso. Uru rwibutso rwatangijwe muri Mata 2004.
2.Urwibutso rwa Jenoside yakorewe Abatutsi rwa Murambi
Uru rwibutso ruhererye mu Karere ka Nyamagabe. Mbere ya Jenoside, aho uru rwibutso ruri hahoze ari muri Komine ya Nyamagabe, Perefegitura ya Gikongoro. Mu myaka ya 1963 hahoze ari mu Bufundu hafi no mu Bunyambiriri na za Nyaruguru na Buyenzi. Aha hantu haranzwe n’amateka y’ubwicanyi ndengakamere kuva mu 1959 by’umwihariko ahahoze ari mu Bufundu ubwo Perefe Rwasibo Jean Baptiste yari abayoboye mu gihe cy’Ababiligi. Babimufashijemo rero, mu buryo bari bari guteguramo uburyo bazatsemba abatutsi muri ako gace. Muri iryo tegurwa, Abatutsi barimuwe bajyanwa ahantu hasaga n’ubutayu mu bice bya za Kibungo na Bugesera ahantu habaga amasazi ya Tsetse yanishe abantu benshi cyane muri icyo gihe.
Urwibutso rwa Jenoside rwa Murambi
Ababashije kurokoka batangiye kwiteza imbere gake gake, ariko kubera ya mateka yakomeje kubibirwamo urwango, Abatutsi bari bahatuye bakomeje guhigwa cyane haba muri Repubulika ya 1 n’iya 2 biba akarusho mu 1994 ubwo Jenoside yabaga. Nyuma ya Jenoside yakorewe Abatutsi, mu mwaka w’1995 imibiri y’abatutsi yagiye ivanwa mu duce dutandukanye twegeranye na Murambi, ku bw’amateka yihariye yaho, yarahajyanywe irahashyingurwa. Gusa hari imwe mu mibiri y’inzirakarengane za Jenoside itarongeye gushyingurwa ahubwo yabitswe neza mu buryo bwakemerera abasura urwibutso kuyireba.
Urwibutso rwa Jenoside yakorewe Abatutsi rwa Murambi rugabanyijemo ibi bice:
· Urwakiriro: Aha ni aho abashyitsi bajyanwa bakabanza kubwirwa amateka bagomba kumenya kuri Jenoside.
· Urwibutso (Ahashyiguwe imibiri): Aha hashyinguwe abarenga ibihumbi mirongo itanu (50,000)
· Ahahoze ishuri: Aha ni ahantu hahoze ishuri rya tekinike, habitswe imibiri y’inzirakarengane za Jenoside, babitswe mu buryo bwagutse aho abasura urwibutso bibonera bamwe mu bantu uko bishwe mu buryo ndengakamere. Hari imibiri irenga 1,200 ishyinguwe mu buryo bugaragaza n’imyambaro bari bambaye nka bimwe mu bimenyetso.
·Hari kandi igice cy’aho imibiri yajugunywaga nyuma yo kwicwa, mu kibuga cya Valleyball aho ibendera ry’abafaransa ryazamuriwe kuko aho hari hamwe mu ho abasirikare b’u Bufaransa bakoreraga muri Zone Turquoise babaga bari, ubu hahinduwe Ubusitani bw’Urwibutso.
3.Urwibutso rwa Jenoside yakorewe Abatutsi rwa Nyamata
Abenshi mu Batutsi bari baturiye Nyamata mu Bugesera bari mu bajyanywe mu gace kabagamo amasazi ya Tsetse ngo bazicwe nayo mu bice bya Nyamata. Nyuma mu myaka ya 1980, Abatutsi batangiye kuhagira aho gutura bahakoze neza, hashinzwe urusengero. Mu 1994, aha hantu hafatwaga nk’ahera cyangwa ahatagatifu habaye hafi ho kwicira. Abenshi mu Batutsi bahatekerezaga nk’aho bakirira ariko ibyahabereye byabaye amahano dore ko abagera ku bihumbi mirongo ine na bitanu (45,000) bahatikiriye bakahicirwa mu munsi umwe gusa kandi bari bazi ko ari ubuhungiro bwizewe kuri bo.
Urwibutso rwa Jenoside rwa Nyamata
Nyuma y’ibiganiro hagati ya Kiliziya Gaturika ndetse na Guverinoma y’u Rwanda, ahari Kiliziya hahinduwe Urwibutso rw’Abazize Jenoside yakorewe Abatutsi, nka rumwe mu rusengero ruhagarariye izindi mu hiciwe Abatutsi benshi muri Jenoside yakorewe Abatutsi.
4.Urwibutso rwa Jenoside yakorewe Abatutsi rwa Bisesero
Urwibutso rwa Jenoside yakorewe Abatutsi rwa Bisesero rukunze kuvugwa nk’urwibutso rw’intwari. Rwubatswe mu 1998 kugira ngo rubungabunge amateka ya Jenoside yakorewe Abatutsi mu karere ka Karongi ruherereyemo muri rusange, ay’ubutwari bwo kwirwanaho no kwanga kwicwa barebera. Mu gihe cy’ubwicanyi bwo mu 1962 no mu 1973, Abatutsi bo mu Bisesero bahungiye ku musozi wa Muyira babasha kwirwanaho. Mu 1994, baketse ko bashobora kwongera kwirwanaho nk’uko babikoze maze bahungira kuri uwo musozi. Babashije kwirwanaho mu gihe cy’ukwezi bakoresha amacumu, imihoro, amabuye ndetse n’inkoni kandi barwana n’abantu bafite imbunda n’amagerenade. Babashije no kwambura bamwe mu bicanyi intwaro zabo.
Urwibutso rwa Jenoside rwa Bisesero
Urwibutso rwa Jenoside yakorewe Abatutsi rwa Bisesero rwubatse ku musozi uzamuka uturuka hasi ugana hejuru. Uwo musozi wubatsweho amazu atatu, imwe imwe ikaba ifite ibyumba bitatu. Ibyumba icyenda bigize ayo mazu yose byibutsa amakomini icyenda yari agize Perefegitura ya Kibuye mu 1994. Mu mpinga y’umusozi hari imva zirindwi zishyinguyemo imibiri igera ku bihumbi mirongo itanu (50,000) y’abazize Jenoside yakorewe Abatutsi.
Ingazi ugenda wurira uko uzamuka uwo musozi, zirerekana akaga abatutsi bagize bahunga, barwana ndetse hagiye haba n’imfuruka zibutsa ko bageragaho bakihisha. Ukinjira mu Rwibutso, ubona amabuye menshi ashinzemo amacumu icyenda. Aya macumu yibutsa ko ariyo ntwaro bakoresheje birwanaho. Hari kandi inzu nto y’isomero usangamo ibitabo byanditswe kuri Jenoside yakorewe Abatutsi muri Mata 1994.
5.Urwibutso rwa Jenoside yakorewe Abatutsi rwa Nyarubuye
Urwibutso rwa Jenoside yakorewe Abatutsi rwa Nyarubuye ruherereye mu Karere ka Kirehe hafi ya za Kibungo. Hano naho hahoze Kiliziya Gaturika, Ikigo cy’ababikira ndetse n’ikigo cy’amashuri n’izindi nyubako z’Ababikira bo mu bwoko bw’Abenebikira, ari nabo abenshi bibukiraho ibibi byakozwe muri Jenoside yakorewe Abatutsi. Abantu barenga ibihumbi Makumyabiri (20,000) bishwe mu minsi ibiri, tariki 13 na 14 Mata 1994 bashyiguwe muri urwo rwibutso.
Urwibutso rwa Jenoside rwa Nyarubuye
6.Urwibutso rwa Jenoside yakorewe Abatutsi rwa Ntarama
Urusengero rwa Ntarama narwo rwahinduwe Urwibutso kuva tariki 14 Mata 1995 rushyinguwemo abantu ibihumbi bitanu (5,000) bazize Jenoside yakorewe Abatutsi muri Mata 1994. Urwibutso rwa Jenoside yakorewe Abatutsi rwa Ntarama ni rumwe muri 6 zifatwa nk’inzibutso nkuru ku rwego rw’igihugu, rurimo imibiri y’abantu, imyenda bari bambaye ndetse n’ibindi birimo imitako n’imirimbo bambaraga kandi bizahoraho ari amateka atazasibangana.
Urwibutso rwa Jenoside rwa Ntarama


text:
Gisagara: Baracyaheka abarwayi mu ngobyi kubera amikoro make n’imihanda mibi
Abatuye Umurenge wa Mugomba mu Karere ka Gisagara bavuga ko impamvu bagiheka abarwayi mu ngobyi ya gakondo ndetse bamwe bakanayishyinguramo ababo, biterwa n’amikoro make n’imihanda y’igiturage itameze neza itemerera ibinyabiziga kugera hose.
Umurenge wa Mugombwa witaruye gato ahitwa ko ari umujyi w’Akarere ka Gisagara, ukaba uhana imbibi n’igihugu cy’u Burundi.
Bigaragara ko ingobyi ya gakondo igikoreshwa muri uyu murenge kuko mu muhanda uhura n’abayihetsemo abarwayi ndetse no mu isoko ry’Akabuga riherereye muri uyu murenge uzisangamo.
HABIMANA Céléstin umwe mu bazicururiza muri iri soko, avuga ko yahisemo ubu bucuruzi kuko ingobyi zibona isoko ku bantu benshi baba bakeneye kuzitwaramo abarwayi cyangwa bagiye kuzishyinguramo ababo.
Ati “Abantu b’ino barazikoresha kuko bazitwaramo abarwayi abandi bakazishyinguramo, sinjya rero mbura abaguzi, njya kuzirangura muri nyaruguru nkaza nkazicururiza ino”.
Si uyu musaza Habimana uvuga akamaro k’ingobyi muri uyu murenge gusa, kuko n’abandi baturage bahamya ko ibafasha cyane mu gihe barembye bifuza kujya kwivuza, ndetse ababyeyi batwite bakaba bahitamo kuba arizo bahekwamo aho kujya kuri moto zishobora kubatera ibibazo ku bw’imihanda itameze neza.
Nyiramisago Venansiya umwe muri aba baturage agira ati “Ingobyi iradufasha igihe umuntu yarembye atabasha kujya kuri moto, ikindi kandi n’imihanda imwe n’imwe ntimeze neza ugasanga rero utashyiraho umugore uri ku nda, ikindi na none izo moto ziranahenze”.
Umunyamabanga Nshingwabikorwa w’Umurenge wa Mugombwa; Gilbert Nyirimanzi avuga ko mu rwego rwo gukemura iki kibazo no gufasha abaturage igihe cyo gutwara abarwayi cyangwa igihe cyo gushyingura, hashyizweho amahuriro yitwa “Dutabarane”, aho bazagura moto zifite aho batwara ibintu zizwi nka Lifan zikajya zibafasha.
Ati “Mu gihe gito nta muntu uba agitwarwa mu ngobyi cyangwa ngo azishyingurwemo kuko twakoze ubukangurambaga, dushyiraho amahuriro yitwa dutabarane ubu akaba agiye kugura moto zifite ubutwaro bugari, aho bashobora gutwara umurwayi kandi bakajya banaterana inkunga ntihagire ubura isanduku yo gushyinguramo”.
Clarisse umuhire


text:
Byumba: Abana b’inzererezi bariyongereye, ubuyobozi buti “Amashuri natangira ntituzongera kubabona”
Gicumbi- Abana bo ku muhanda mu mujyi wa Byumba bakomeje kwiyongera none bari no gutaka ibibazo bibugarije birimo kuba batabona ibyo barya no kutoroherwa n’imbeho yo muri kariya Karere. Ubuyobozi buvuga ko iki kibazo giterwa no kuba amashuri ataratangira.
Aba bana bagaragara muri uriya mujyi by’umwihariko mu tugari twa Gisuna na Gucurabwenge, bamwe mu baganiriye n’Umuseke, bavuga ko ikibabangamiye cyane ari imbeho yo mu ijoro dore ko kariya gace ari kamwe mu duce dukonja cyane mu Rwanda.
Bavuga ko baje mu buzima bwo ku muhanda bahunze ibibazo biri mu miryango y’iwabo birimo inzara n’ubukene ndetse n’amakimbirane y’ababyeyi babo, abandi bakavuga ko baje ari uko iwabo babirukanye.
Umwe muri bo twamwise yagize ati “Njye mama na papa bakundaga kurwana, nijoro papa agakubita mama yasinze, kandi tukaburara, bituma twivira mu rugo tuza hano mu mujyi.”
Aba bana bakunze kugaragara muri uriya mujyi basaba umuhisi n’umugenzi, bavuga ko batungwaga n’ibiryo basigaye muri za Restaurant none ubu bikaba bitagipfa kuboneka.
Bavuga kandi ko no kubona aho barara bisigaye ari imbogamizi “Kuko hari igihe utaha aho waraye ejo ugasanga bahashyize urujyi n’amadirishya, ugatangira gushaka inzu ituzuye mu masaha y’ijoro n’imbeho nyinshi kandi tuba twambaye ikabutura nta n’ibyo kwifubika.”
Umunyamabanga Nshingwabikorwa w’Umurenge wa Byumba, Mwumvaneza Didas avuga ko abana bo ku mihanda bakomeje kwiyongera koko ariko ko ubuyobozi buri gushaka uburyo basubizwa mu miryango yabo.
Ati “Ikibazo gihari gikomeye cyane ni uko amashuri atari yafungura, bava iwabo mu byaro, ahubwo urebye bari kugabanuka.”
Uyu muyobozi avuga ko hari abana bagiye bafata bakabasubiza mu miryango yabo ariko ko bamwe batahatinda ahubwo bahita basubira mu buzima bwo ku muhanda.
Ati “Ikibazo kiri mu babyeyi batabasha gufata abana babo, turi muri iki gihe abana batari ku mashuri, dufite icyizere ko nibatangira kwiga nta mwana uzongera gucaracara mu mujyi wa Byumba.”
Uyu muyobozi avuga ko bigeze gukora umukwabu wo gufata bariya bana, ariko ko batunguwe no kuba hari bamwe bavuga ko ababyeyi bapfuye nyamara bakiriho.
Evence NGIRABATWARE
UMUSEKE.RW/GICUMBI


text:
Mariko Polo
Ubwo Mariko Polo (1254 – 8 Mutarama 1324) yari agarutse mu mugi yari atuyemo wa Venice (soma Venise) nyuma y’imyaka myinshi yari amaze mu Burasirazuba, incuti ze zatekereje ko ingendo ze ndende zatumye aba umusazi. Yababwiye ibitekerezo batashoboye kwizera.
Mariko yari yanyuze mu mugi wuzuyemo ifeza n’izahabu. Yari yarabonye amabuye y’umukara ashya, nyamara nta muntu n’umwe wari warigeze yumva iby’amahindure yaka mu birunga. Yari yarabonye umwenda udashya n’ubwo wawujugunya mu muriro, nyamara nta muntu n’umwe wari warigeze yumva ibya bene iyo myenda bita abestos. Yavuze ibyerekeye ibiyoka binini bifite uburebure bwa metero icumi bifite inzasaya nini cyane ku buryo zishobora kumira umuntu, amatunda afite ubunini bungana n’umutwe w’umuntu kandi akagira imbere hererana nk’amata, n’ibintu bitemba biva mu butaka bishobora gutuma amatara yaka. Nyamara nta muntu n’umwe wari warigeze abona ingona zo mu ruzi, amatunda y’ibiti bya koko (noix de coco), cyangwa peteroli. Baramusetse ubwo bumvaga ibyo bitekerezo. Hashize iminsi myinshi ubwo Mariko yari aryamye agiye gupfa, umwe mu ncuti ze utaravugaga rumwe na we wari hafi y’aho yari aryamye yamubwiye kwivuguruza akabwira abari aho ko ibitekerezo yababwiye byose byari ibinyoma.


text:
Nyamagabe: PAC yirukanye Gitifu w’Akarere nyuma yo kunanirwa gutanga ibisobanuro ku mitangire y’amasoko
Komisiyo y’Inteko Ishinga Amategeko ishinzwe gukurikirana imikoreshereze y’umutungo wa Leta (PAC), yirukanye Umunyamabanga Nshingwabikorwa w’Akarere ka Nyamagabe Ngarambe Alfred, mu cyumba abayobozi muri ako karere batangiragamo ibisobanuro kuri raporo y’Umugenzuzi Mukuru w’Imari ya Leta, ku bibazo byagaragaye mu mikoreshereze n’imicungire y’umutungo wa Leta muri ako karere.
Mu gitondo cyo kuri uyu wa Mbere tariki 05 Ukwakira 2020, Akarere ka Nyamagabe ni ko kari gatahiwe gutanga ibisobanuro ku makosa yagaragajwe na Raporo y’Umugenzuzi Mukuru w’Imari ya Leta.
Ni ibisobanuro bitangwa hifashishijwe ikoranabuhanga, mu rwego rwo kwirinda ikwirakwira rya Covid-19.
Umunyamabanga Nshingwabikorwa w’Akarere ka Nyamagabe yasabwe ibisobanuro ku mitangire y’amasoko, aho raporo igaragaza ko hari amasoko yatanzwe akarenza ingengo y’imari yari yaragenewe.
Uwo muyobozi yabwiye Abadepite bagize Komisiyo ko ayo masoko yari amasoko yambukiranya imya, ariko abagize PAC bamugaragariza ko muri raporo bigaragara ko yari amasoko afite igihe cy’amezi 12.
Perezida wa Komisiyo, Depite Valens Muhakwa, ati “Ubwo ufite iyihe nyungu mu kutubwira ibitari ukuri! Aya masoko tukubaza, nta soko rirenga umwaka. Ni ingengo y’imari 2018/2019, mwayatanze kuri miliyoni 927, mwarateganyije miliyoni 579”.
Uwo muyobozi yabajijwe icyatumye ayo masoko arenza ingengo y’imari yari yagenewe, maze Umuyobozi w’Akarere ashaka kuba ari we usubiza icyo kibazo, ariko Abadepite bamusaba kureka uwabajijwe akaba ari we usubiza.
Bati “Mayor, ntabwo ari wowe twabajije!”
Depite Christine, umwe mu bagize PAC, yagize ati “Kutubwira ngo ni amasoko yambukiranya imyaka, ubwo arashaka kuvuga ko Umugenzuzi w’Imari ya Leta atazi gutandukanya amasoko! Batubwire impamvu nyakuri yatumye barenza ingengo y’imari. Igikurikiyeho batubwire, ayo mafaranga mwishyuye yarenze ku ngengo y’imari mwayavanye hehe”?
Gitifu ati “Mu by’ukuri no muri makeya, amafaranga yabaye menshi, kubera kwiyongera kw’abagenerwabikorwa. Ibisobanuro mfite ni uko abagenerwabikorwa biyongereye”.
Depite Muhakwa yamubajije uburyo bashobora kuba bari mu nshingano, batabasha kumenya uko akarere kabo kangana ngo banagakorere igenamigambi.
Ati “Akarere ka Nyamagabe se ubwo kangana iki ku buryo mutabasha kumenya ngo uyu mwaka dufite abagenerwabikorwa aba, tuzubakira aba”.
Nanone Umuyobozi w’Akarere yashatse gusubiriza Gitifu, Depite Muhakwa ati “Waretse ariko gitifu akadusubiza Mayor”.
Nyuma yo kubona ko uyu muyobozi (Gitifu), atabasha gusobanura iby’ayo masoko, ubuyobozi bw’akarere bwaje kugaragaza ko ari uko ari mushya muri izo nshingano.
Icyakora nanone, Umuyobozi w’Akarere ka Nyamagabe yabeshye Abadepite ko Gitifu yatangiye akazi muri Nyakanga 2020, nyamara kandi hari raporo bigaragara ko yasinye muri Gicurasi 2020, Mayor asabwa kubisabira imbabazi, no kuvuga amatariki nyakuri uwo muyobozi yatangiriye akazi, biza kugaragara ko yagatangiye tariki 10 Gashyantare 2020.
Abadepite basabye ubuyobozi bw’Akarere ka Nyamagabe gushaka undi muntu utari Gitifu, akaba ari we utanga ibisobanuro kuri ibyo bibazo, ariko basaba ko nibagena undi muntu, ubwo Gitifu ahita ashaka ahandi ajya, kuko ntacyo yaba yaje gukora ahongaho, bati “araba yaje kugwiza umurongo”.
Ubuyobozi bw’akarere bwahise bwemeza ko umuyobozi ushinzwe imirimo rusange (Division Manager), ari we watanga ibisobanuro.
Perezida wa PAC, ati “Ubwo ES (gitifu) nagende dukomeze”.
Ibitekerezo ( 21 )
Ntamatiku ahari kukibazo cya TITULAIRES Jeanne d’Arc umutoni ahubwo ushaka amakuru ye kuburyo butomoye yayabaza COSA ya CS UWINKINGI n’ubuyobozi bw’uwo murenge.
Ariko niba atari amatiku.ni gute Titulaire JEANNE D’ARC aje mu nkuru irebana na PAC??????? Uyu Titulaire JEANNE D’ARC bamuhora ko akora ishimgano ze uko bisabwa.agacyaha uri mu makosa. abo bose rero nibo bakora group yirirwa imusebya ....urugero:ubuse uwanditse ino comment yavuga amakosa Titulaire JEANNE D’ARC akora uretse kuvuga ngo yaragiye turiruhutsa..........
REKA NGUSUBIZE
...........,..
Ikitubabajr si CS ya Uwinkingi kuko nk’ubivuga twarahumetse turaniruhutsa,ariko KIBIRIZI ntabwo uwamwoherejeyo rwose ntayishakira amahoro kandi amakuru yizewe ni uko ibibazo byatangiye kuva akihagera (KIBIRIZI).
Kandi Jeanne d’Arc ntakuntu yahurira na AHIBONEYE CELESTIN mukigo kimwe ngo ibibazo bye kuvuka dukurikije uko bombi bakiri hano kuri CS UWINKINGI baduteye ingorane.
Celestin we yabonye bishyushye acaho ariko Aho yageraga hose baramwamaganaga CSKigene na CS Kitabi ,ubu rero ubwo bongeye guhurira Kibirizi agahuru k’imbwa karahiye.
Ese kuki Jeanne d’Arc umutoni ariwe ushyirwa mumajwi cyane muba TITULAIRES bose bagize Nyamagabe?
Niba koko nk’uko ubivuga ari imikorere ye myiza ntiwari ukwiye guhangayikishwa n’ibimuvugwaho,kuko ukuri n’imirimo myiza birivugira.
Twe abaturage batuye Akarere
Ka Nyamagabe twarumiwe.
Nyobozi ubwayo UKO Ari batatu biciye nice 2
1.Kiyobowe na Rambert Kabayiza V/mayor ubukungu
2.Mayor Uwamahoro Bnavanture
Iyo ikipe umwe ibonye umukozi haricyo avugana bindi kipe Aramwirukanisha.
Urugero natanga Rambert yirukanishije Gitif kitabi Nyandwi el.
Naho Mayor yirukanisha Gitifu Usinkingi umunsi umwe kuwa 8/01/2020.
Abutugari bo sinavuga.
Akarere Ka Nyamagabe kuzuyemo muri Nyobozi bafite ingemgabitekerezo n’amacakubiri.
Abaturage bategereje ko bazitorera abandi bayobozo bakarere dore ko wagirango njyanama y’Akarere ntikora.
Maha Rurema.
Urasetsa muvandimwe.
None se ni gute wafata umuntu nka JEANNE D’ARC wayoboraga CENTRE DE SANTE Uwinkingi ukamuha Promotion n’ibyo yakoze byose hano ku Uwinkingi?
Umuyobozi wabimufashijemo wese,ikigaragara ntashishikajwe n’inyungu rusange.
................................
JEANNE D’ARC :
Buriya icyo atanga kiruta umusanzu agomba gutanga.
Gusa birababaje.
Jyewe ndabona muri Nyamagabe ,bitoroshye.
Kuko uwohereje JEANNE D’ARC
kuyobora Centre de santé ya KIBIRIZI arifuzako ayishyingura neza .
Kuko yari isanzwe yarahwereye.
Azi gupanga cyane.
Ahandi ni Akarere ka Ngoma Kibungo Twibaza impamvu hadatera
Imbere,Ubundi Akarere ka Ngoma kagikoreramo FPR Karigasobanutsemo,Ariko ubunubonye agafranga anjya Kigali kandi arikavukire,munkwa02kuyumwaka 2020 tuharebye, Twarumiwe, Haraveteye, Hasigaye,umuhinzigusa,kumugaburira byararangiye,muri Gare ntiwamenyahariho
Nyamagabe irarwaye pe!
None se koko ni uko abayobozi nka" Gitifu "adashobora gutanga ibisobanuro cyangwa yabuze icyo avuga? Ibyo aribyo byose ukuri kurahari .PAC yari ikwiye no kugera muri SANTE ya Nyamagabe.
FPR ishaka yareka abashoboye akazi akaba aribo bagakora;barafata umuntu ngo ni uko akorera icyama ntabumenyi afite bakamutereka mu mwanya yarangiza akabivanga bajye bihangana nibo baba babikoze bima abashoboye akazi ngo barazana bene wabo batagize Icyo bashoboye.Urakora ikizamini bagatangira amaperereza ngo bamenye uruhare rwawe muri FPR yewe bakareba n’ababyeyi ko bakorera neza FPR niyo waba ufite ubumenyi bunga iki ntakazi wabona ntaho uhuriye na FPR rero impamvu leta(abaturage) tukomeje guhomba ni uko abo bambari ba For aribo babona akazi hatitawe kubumenyi bafite ahubwo nabagira inama yo kujya basubiza bati ni FPR yadusizeho tudashoboye muyibaze!
Ariko babeguje Nyobozi yaho ntacyo imaze ingaruka zoguha akazi abantu babonye zeru nyine n’ izingizi
Ubundi uko tubibona akarere ka Nyamagabe gaheruka kugira Nyobozi ikora neza kubwa Munyentwari A.
Na Mugisha Philbert
Naho abayobozi bariho ubu mukarere Ka Nyamagabe nibarusahurira munduru
Kuki ubwabo ntibumvikana ntibashobora kubanza gukora inama mbere y’Inama.
Bakwiriye gusezera abayobozi baticara hamwe.
Naha Amasengesho.
Abantu batumvikana bayoborana bate?
Bayoborana abaturage bate.
Ngaho musubize amaso inyuma Kubera akagambane bagirana Bamaze kwirukana bagitifu bakarere 5 mumyaka itatu batararangiza na manda.
Dutrgereje igisubizo ?
Nibyenda gusetsa, iyo batekase akunganirwa kobakorera muri équipe umwe,ese ubundi intekoyo nuko yuzuza neza inshingano ishyinzwe,ese ko mbona ibigo bya leta byose ibitanyereje bivugwa gucanga nabi umutungo wa leta babatwara iki ko ari système bakorera mo.Genda Rwanda warakubititse.
Nyamagabe ndahavuka ntabayobozidufite byukuri wagirango akarere kacu karavumwe H.E nadufashe pe abayobozi bashoboye barakenewe abariho ntanumwe ushoboye.batwoherereza abakecuru abandi ni abanyamatiku
Urasetsa muvandimwe.
None se ni gute wafata umuntu nka JEANNE D’ARC wayoboraga CENTRE DE SANTE Uwinkingi ukamuha Promotion n’ibyo yakoze byose hano ku Uwinkingi?
Umuyobozi wabimufashijemo wese,ikigaragara ntashishikajwe n’inyungu rusange.
Ese ubu ibi ni ibyari bihishe mumitima yabenshi?
Mbonye Komanteri ndatangara!!. Ubu se iyo PAC itavugisha abayobozi ba Nyamagabe mwari buzavuge akabari kumutima ryari?
Naho ubundi hano kuw’Uwinkingi Titulaire JEANNE D’ARC yaragiye turiruhutsa ,gusa ngo naho yagiye ubu biracika kandi ntibitangaje nagato kuko Niko akora,burya Kandi ngo ntanduru ivugira ubusa.
Biragaragara ko mu Akarere ka Nyamagabe harimo icyuho.
Ariko niba atari amatiku.ni gute Titulaire JEANNE D’ARC aje mu nkuru irebana na PAC??????? Uyu Titulaire JEANNE D’ARC bamuhora ko akora ishimgano ze uko bisabwa.agacyaha uri mu makosa. abo bose rero nibo bakora group yirirwa imusebya ....urugero:ubuse uwanditse ino comment yavuga amakosa Titulaire JEANNE D’ARC akora uretse kuvuga ngo yaragiye turiruhutsa..........


text:
Nyamasheke: Abayobozi b’Utugari n’Imidugudu barasabwa kuba umusemburo w’imiyoborere myiza
Abayobozi b’inzego z’ibanze mu tugari n’imidugudu barasabwa kuba umusemburo w’imiyoborere myiza kuko iyo serivise nziza ziturutse ku rwego rw’umudugudu bikwira Igihugu cyose.
Ibi byasabwe n’Umuyobozi w’akarere ka Nyamasheke wungirije Ushinzwe Imibereho myiza y’abaturage, madame Gatete Catherine, ubwo kuri uyu wa gatanu, tariki ya 11/01/2013 yaganiraga n’abayobozi b’utugari n’imidugudu bo mu murenge wa Kanjongo ku nshingano zabo.
Iyi nama yari igamije gukangurira abayobozi bo ku nzego z’ibanze zo hasi nk’utugari n’imidugudu kwibukiranya ku nshingano bafite kugira ngo barusheho gutanga serivise bashinzwe, ari na byo biyobora mu nzira y’imiyoborere myiza ikwiriye.
Umuyobozi w’akarere ka Nyamasheke wungirije ushinzwe imibereho myiza y’abaturage, Madame Gatete Catherine yavuze ko guhura kw’abayobozi kuri izo nzego bituma bongera kwisuzuma kandi agaragaza ko iyo urwego rw’ubuyobozi bw’umudugudu rwubahirije ibisabwa, bituma ibyiza by’imiyoborere myiza bikwira Igihugu cyose.
Abayobozi b’imidugudu itandukanye yo muri uyu murenge wa Kanjongo bagaragaje ko mu busanzwe bakora ibishoboka kugira ngo bafashe abaturage bashinzwe kuyobora ku rwego rw’umudugudu kandi ko mu nama bakora, bafatanya n’abaturage gushaka umuti w’ibibazo biba bibugarije.
Umukozi w’umurenge wa Kanjongo ushinzwe imibereho myiza y’abaturage, Uwimana Bonaventure yagaragaje ko impanuro bahawe n’Umuyobozi w’akarere wungirije ari ingirakamaro kandi avuga ko zizabafasha mu kunoza ahari hakigaragara imbaraga nke.
Â


text:
Ibyo hari abahita babihuza n’iterambere ry’isi yihuta bagaragaza ko kuba abana birirwa bareba televiziyo, bakina imikino muri telefoni na mudasobwa bishobora kuba ari byo nyirabayazana y’ubwo burwayi bw’amaso ku bana.
IGIHE yegereye umuganga w’amaso akaba ari n’Umukozi wa Kaminuza y’u Rwanda mu Ishami ry’Ubuvuzi bw’amaso, mu yahoze ari KHI ,Kitema Gatera, maze amara impungenge ababyeyi n’abarezi babitekereza batyo.
Gatera avuga ko kuba abantu babona abana bambaye amadarubindi nta gitangaza kirimo kuko uburwayi bwabo buba bwaragaragaye bagatangira kuvurwa hakiri kare kurenza hambere aho umwana yajyaga kwivuza nta garuriro ndetse yaranatakaje ubushobozi bwo kureba kubera kumutindana cyangwa ntajyanwe kwa muganga.
Ibyo byatumaga uko umwana akuze areba bagira ngo ni ko akwiye kuba areba nubwo yaba atabona neza.
Yakomeje avuga ko hari abavuga ko uburwayi bw’amaso ku bana mu Rwanda ari ingaruka z’ibikoresho by’ikoranabuhanga nko kwirirwa bareba televiziyo, bakina imikino muri mudasobwa cyangwa muri telefoni nta bushakashatsi burabyemeza.
Ati “Ku bana, amaso yabo aba afite ubushobozi bwo gukora igihe kirekire ku buryo kwemeza ko kubireba byaba bibakururira kurwara amaso si byo. Ntabwo navuga ngo indwara iyi n’iyi y’amaso iterwa no kureba ibyo bikoresho by’ikoranabuhanga cyane kuko n’umubare w’abana babibona atari munini mu Rwanda."
“Kugeza ubu ntibiragaragara neza cyangwa ngo hakorwe ubushakashatsi bwemeza ko kureba televiziyo cyane cyangwa gukoresha ibikoresho by’ikoranabuhanga hari aho bihuriye n’indwara z’amaso ziriho zigaragara ku bana, icyakora ku bantu bakuru ho birahari.”
Yavuze ko bitewe nuko abantu bakuru akenshi bibangiza ari byo bishobora gutuma bagira impungenge bakabifata ko no ku bana ariko bimera, gusa ngo imikorere y’ijisho ry’umwana (physiologie de l’oeil) iba yihuta cyane itandukanye no ku muntu mukuru.
Ati “ Itandukaniro rirahari ku bantu bakuru bo bibatera ikibazo, ubushakashatsi bwagaragaje ko mu buryo busanzwe, umuntu ahumbya inshuro 15-20 mu munota umwe kandi ko ari byo byiza bihesha ubuzima bwiza ijisho.”
Muganga Gatera avuga ko mu gihe umwana areba televiziyo cyangwa mudasobwa amaso ye aba areba ibirimo bihita atarimo gukoresha ubwonko cyane cyangwa ngo bibasabe izindi ngufu zo gutekereza.
Gusa ngo si byiza ko umwana akoresha televiziyo, mudasobwa , tablets, smartphones igihe kirenze isaha imwe kugeza ku masaha abiri byamuteza ibibazo byakuriririraho indwara z’amaso.
Indwara z’amaso ku bana akenshi aba ari ‘allergie’
Gatera avuga ko akenshi indwara z’amaso ku bana aba ari ingaruka zo kwivumbagatanga kw’umubiri ‘allergie’.
Ati “ Bitewe n’imihindagurikire y’ikirere, ivumbi, amavuta yisiga n’ibindi ushobora kubona umwana yatukuye amaso, akunda kuyabyiringira, azana amarira, kugira imirishyi n’ibindi.Icyo gihe hari ubwo umubyeyi ashobora kugira ngo biterwa n’uko umwana akunda kureba televiziyo cyane ariko ari ‘allergie’ kandi izo ni indwara zisanzwe ku bana haba ku bareba televiziyo n’abatazireba.
Uko umubyeyi yarinda umwana indwara z’amaso
Muganga Gatera avuga ko uburyo bwiza bwo kurinda abana bitari amaso gusa ahubwo no kubafasha kugira ubuzima bwiza bwo mu mutwe ari uko ababyeyi bakwiye kugira ingengabihe kuri buri kintu cyose ku bana.
Ati “ Nubwo byaba bitari buteze indwara runaka ku bana ariko si byiza nanone ko abana bafata umwanya munini babireba. Umubyeyi agomba kuvuga ati ‘ku munsi muzajya mureba televiziyo isaha imwe, mujye gukina isaha imwe, musubiremo amasomo amasaha aya n’aya n’ibindi. Ibyo byose bituma umwana ataba imbata y’ibyo bikoresho by’ikoranabuhanga cyangwa se ibindi byose atindamo cyane.”
Yongeraho ko imirire myiza ku bana yiganjemo imboga n’imbuto na yo ari ingenzi mu kurinda abana indwara z’amaso.


text:
Yabitangaje kuri uyu wa Gatanu ubwo yasuraga abaturage b’Umurenge wa Kanama mu Karere ka Rubavu, mu rugendo yanashyikirijemo ako karere igikombe katsindiye mu kurwanya ruswa mu Ntara y’iburengerazuba.
Nk’uko Raporo y’urwego rw’Umuvunyi ibigaragaza, Rubavu yaje ku isonga n’amanota 84.5%, Rusizi igira 80.5%,Nyamasheke igira 79%, Rutsiro igira 54%, Karongi igira 43.5% naho Ngororero igira 10%.
Murekezi yashimye Akarere ka Rubavu kubera intambwe bateye mu kurwanya ruswa, agaya uturere twaje inyuma.
Ati “Ndashima Rubavu kuko yagize 84.5%, mwaje mu rwego rw’indashyikirwa, muzakomereze aho, ndetse uturere tw’iyi Intara mu rwego rw’igihugu twagaragaje umuhati. Umwaka ushize Nyamasheke yari ku isonga, mbere yaho Rusizi none ubu ni Rubavu, ndashimira abaturage bose imbaraga mwagaragaje kandi uyu muco muzawutoze abana.”
Umuyobozi w’Akarere ka Rubavu, Habyarimana Gilbert, yavuze ko uyu mwanya bawukesha ingamba bafashe bahereye ku bayobozi no kwegera abaturage mu guemura ibibazo bafite.
Ati “Mu kurwanya ruswa twahereye mu bayobozi tujya hose mu mirenge itandukanye, tukareba abantu bavugwaho ruswa cyane bigakorwa mu nyandiko, kandi barakurikiranwe. Twegereye abaturage tubakangurira kwirinda ruswa tunakemura ibibazo bafite, imyubakire nayo twayigezemo ku buryo abayobozi n’abaturage twashyizemo imbaraga.”
Mukamana Esperance utuye mu murenge wa Kanama, yishimiye kuba umurenge we wavugwagamo ruswa ubu warisubiyeho
Ati “Uretse muri iki gihe, mbere ruswa yari yaratumunze ariko nshimishijwe nuko tubaye aba mbere, buriya mu minsi yashize ruswa yari iri mu murenge wa Kanama ariko ubungubu aho tugeze nta ruswa, buri muntu ashaka kuyirwanya kuko ntabwo dushaka gusubira mu bihe byashize, aho twari iciro ry’umugani.”
Mu byegeranyo byakozwe n’Umuryango Mpuzamahanga urwanya ruswa n’akarengane, Transparency International Rwanda, ku nshuro eshatu zikurikiranya Rubavu yagiye iza ku isonga mu kugaragaramo ruswa cyane mu nzego z’ibanze.


text:
Ngororero: hibutswe jenocide yakorewe abatutsi mucyahoze ari superefegitura ya Ngororero
Ku wa 10 Mata 2012, mu karere ka Ngororero habereye umuhango wo kwibuka inzirakarengane ziciwe mu cyahoze ari superefegitura ya Ngororero mu nyubako yahoze ari ingoro ya MRND. Iyo nzu yatikiriyemo abantu bagera kuri 14 500.
Umuhango wo kwibuka wabanjirijwe n’urugendo rwaturutse ku biro by’akarere rurangirira ku rwibutso rwa Ngororero. Mbere y’igitambo cya misa cyo gusabira inzirakarengane hatanzwe ibiganiro byatanzwe n’abayobozi b’akarere bungirije.
Ushinzwe imiberho myiza Nyiraneza Clothide yatanze ikiganiro ku mibereho y’abanyarwanda mbere na nyuma ya jenoside aho yagaragje intambwe ikomeye abanyarwanda bamaze gutera nyuma ya jenoside yakorewe abatutsi bataretse no kwiyubaka. Mugenzi we ushinzwe ubukungu Mazimpaka Emmanuel yaganiriye abari aho ku mateka y’ubutegetsi bwagiye busimburana kuva u Rwanda rwabaho. Yagize ati mbere y’ubukoloni hari ubutegetsi bwa cyami aho abanyarwanda babanaga kivandimwe.
Ku gihe cy’abakoloni haje amacakubiri ashingiye ku moko maze abazungu baca abanyarwanda mo ibice 3 ngo bakunde babayobore “divide and ruleâ€. Nyuma y’ubutegetsi bw’abakoloni haje repubulika ya mbere n’iya kabiri zakomeje umurage w’abakoloni zikomeza kubiba amacakubiri mu banyarwanda kugeza kuri jenoside yahitanye abatutsi barenga miliyoni. Umusore rurangwa Appolinaire watanze ubuhamya  yasabye urubyiruko kwirinda amacakubiri, asaba akomeje ababyeyi kwirinda gutoza abana ingengabitekerezo mbi harimo iya jenoside , abasaba kubigisha indangagaciro na kirazira.
Umuyobozi wa IBUKA Serayi Jean d’Amour yashimiye muri rusange uburyo ubuyobozi bw’akarere bwita ku mibereho myiza y’abarokotse asaba ubuvugizi kugirango abatarabona imitungo yabo bayihabwe. Yanasabye ko amateka ya jenoside muri Ngororero yakwandikwa akagira aho ashyingurwa bityo akajya yigishwa.Umuyobozi w’akarere Ruboneza Gedeon yashimiye abaturage uburyo bitabira gufata mu mugongo abacitse kw’icumu anizeza ko akarere katazahwema kwita ku barokotse batishoboye.
Mw’izina rya bagenzi be Ngabo Amiel na Mukandasira Caritas bari baje kwifatanya n’abanyengororero Honorable Nyabyenda Damien yashimiye Rurangwa ubuhamya yatanze n’uburyo yasabye urubyiruko n’ababyeyi kubaka igihugu cyacu. Yavuze ko amateka ya jenoside muri Ngororero azandikwa, kandi ko abacitse kw’icumu bazakomeza kwitabwaho uko amikoro y’igihugu azagenda aboneka. Mugitambo cya misa cyayobowe na Padiri mukuruwa Paruwasi ya Rususa Ngomanziza Leonidas habonetse inkungaingana na 80 000 frw azafasha mu gusana amazu y’abarokotse jenoside batishoboye. Twibutseko inyubako yahoze ari ingoro ya MRND yiciwemo inzirakarengane z’abatutsi 14 500. Iyo nzu yabaye urwibutso rwa Ngororero ikaba ishyinguwemo imibiri 8 375.Uretse intumwa za rubanda, n’abayobozi b’akarere uyu muhango wari witabiriwe n’inzego z’umutekano, abayobozi b’ ingabo na police, ab’amadini anyuranye n’imbaga y’abantu bagera ku 2 400.


text:
Amajyaruguru: Barasabwa kuzirika ibisenge by’inzu nyuma y’ibiza byasenyeye imiryango 4,849
Mu gihe raporo y’Intara y’Amajyaruguru igaragaza ko ibiza by’imvura muri 2020 byasenyeye imiryango 4,849, ubuyobozi bwashyizeho ingamba zo gukangurira abaturage kuzirika ibisenge by’inzu zabo, mu rwego rwo kwirinda ko ibiza byabasenyera.
Ni ubukangurambaga bwatangijwe ku itariki 17 Ukwakira 2020, aho abaturage bakomeje gukangurirwa kuzirika ibisenge by’inzu zabo, batera ibiti kandi bashyira n’imireko ku nzu.
Guverineri w’Intara y’Amajyaruguru Gatabazi JMV, atangiza ubwo bukangurambaga mu Karere ka Musanze na Gakenke, yabwiye abaturage ko bakwiye kwitegura kurwanya ibiza igihe cyose, abibutsa ko kwirinda ibiza ari ukuzirika ibisenge by’inzu bakabikomeza, kandi bagatera n’ibiti bashyira n’imireko ifata amazi ku nzu.
Yagize ati “Kubera ko imvura yatangiye kugwa nabi turabasaba kuzirika ibisenge by’inzu zanyu mu kwirinda ibyo biza, ubuyobozi ni bubafashe kubona ibiti by’imbuto mubitere mwirinde ibiza kandi mubone n’imbuto zibarinda indwara, kandi ntimwibagirwe gushyira imireko ifata amazi ku nzu zanyu”.
Ubwo bukangurambaga bukomeje gukorerwa mu mirenge inyuranye igize uturere dutanu tw’Intara y’Amajyaruguru, aho abayobozi bakomeje gusura ingo bazisaba kwirinda ibiza bazirika ibisenge.
Intara y’Amajyaruguru iza ku isonga mu duce tw’igihugu twibasiwe n’ibiza by’imvura yo muri Mata na Gicurasi 2020, aho ibyo biza byatumye imiryango 4849 iva mu ngo zabo igacumbikirwa.
Muri iyo ntara Leta ikomeje gufatanya n’abaturage mu kubakira abahuye n’ibiza, aho mu miryango 3,403 ikeneye kubakirwa, 353 yamaze kubona inzu, mu gihe inzu 240 zamaze gukingwa.
Inzu 1,274 zimaze gusakarwa, izindi 1519 zimaze kuzamurirwa inkuta, mu gihe inzu 72 ari zo zimaze kubakirwa imisingi, ibibanza 69 bikaba byaramaze gusizwa, mu gihe imiryango 2,880 imaze kubona ibibanza aho izubakirwa, ariko imiryango 529 yo ntirabona ibibanza.
Akarere ka Gakenke ni ko kibasiwe kurusha utundi, aho imiryango 1,748 yasenyewe n’ibiza, hakurikira Akarere ka Rulindo aho inzu 1,136 zasenywe n’ibiza, Gicumbi hasenywa inzu 1,133, mu gihe Akarere ka Musanze ari ko gafite imiryango mike yasenyewe n’ibiza, aho ari inzu 406 Burera hasenyuka inzu 426.
Muri iyo Ntara kandi, mu miryango 4,849 yasenyewe n’ibiza, imiryango 31 icumbikiwe mu mashuri, 57 icumbikiwe mu bigo binyuranye, 67 irakodesherezwa, mu gihe imiryango 1,980 icumbitse mu baturanyi.
Ibiza by’imvura n’umuyaga ukabije byabaye mu ijoro ryo ku itariki 06 rishyira itariki 07 Gicurasi 2020, byibasiye iduce tunyuranye tw’igihugu, aho Akarere ka Gakenke kibasiwe abaturage 23 bahasiga ubuzima.
Ibitekerezo ( 2 )
Mwigishe abaturage kubaka inzu à toiture cachée ! Umuyaga iyo uzanye ingufu ufata ibikuta kuko biba birenzeho kugisenge kirimo imbere ugafata ubusa! Ibindi ntacyo bimaze
Nibyiza gukangurira abaturage kuzirika ibisenge ariko Kandi bibuke abubakiwe nimiganda,inshuti,bakaba batarabona isakaro bemerewe, inzu zikaba zigiye kongera guhirima kubera imvura mukarere ka GAKENKE.


text:
Rwanda | Nyabihu: Nyuma y’umwanya babonye mu mihigo ya 2011-2012, basabwe kurushaho gukora neza kugira ngo bazarusheho kuza imbere ubutaha
Akarere ka Nyabihu kasabwe gushyiramo imbaraga kugira ngo kazarusheho kuza ku myanya myiza mu mihigo itaha Intara y’Iburengerazuba igizwe n’uturere 7 aritwo Nyamasheke, Rusizi, Ngororero, Rutsiro, More...
Imihigo si irushanwa, ni ugukorera ku ntego ngo abantu batere imbere
Egide Rugamba, umuyobozi ushinzwe igenamigambi muri MINALOC Abayobozi b’inzego z’ibanze barahamagarirwa kurangamira impinduka nziza n’iterambere ry’abaturage babatoye kurusha guhatanira More...


text:
– Icyemezo cya leta ntikigamije kugira umunyeshuri kibuza kwiga;
– Yijeje abaturage ko nta mwana w’umuyobozi uzajya ku rutonde rw’abazarihirwa .
Nyuma y’uko Leta y’u Rwanda ifashe icyemezo cyo guhagarika amafaranga ibihumbi 25 yahabwaga abanyeshuri bo mu mashuri makuru na za kaminuza bagenerwa iyo nguzanyo na leta, icyo cyemezo cyavuzweho byinshi n’Abanyarwanda bo mu ngeri zose nk’ababyeyi ariko cyane cyane n’abanyeshuri cyarebaga.
Abanyeshuri twabashije kuvugana nabo, abenshi bavugaga ko ayo mafaranga akuweho mu gihe bari bafite icyizere ko aziyongera dore ko ubusanzwe atari ahagije. Ngo icyemezo cyo kuyahagarika bakicyumva bakubiswe n’inkuba, ndetse abenshi bakaba bibaza uko imyigire yabo izamera igihe bazaba batagihabwa ayo mafaranga.
Ni muri urwo rwego mu gitondo cyo kuri uyu wa kane IGIHE.COM yagiranye ikiganiro imbonankubone cyihariye (exclusif) na Minisitiri w’ Uburezi, Dr. Charles Murigande, kikaba cyaribanze kuri iyo ngingo:
Igihe.com: Mwaramutse Nyakubahwa Minisitiri?
Minisitiri Murigande: Mwaramutse namwe.
Igihe.com: Ikiganiro cyacu kiribanda ku ikurwaho ry’amafaranga ibihumbi 25 yahabwaga abanyeshuri bafashwa na leta muri kaminuza, kuko icyo cyemezo cyavuzweho byinshi.
Gahunda y’ Uburezi bw’ibanze bw’imyaka 9 ishyirwaho, byari muri gahunda yo gushaka uburyo byibura umwana w’Umunyarwanda yazajya aba yarize icyo cyiciro. Ese nibahabwa uburyo bwo gukomeza mu cyiciro gikurikiyeho ntibashobora kuzaba benshi ku buryo nabo munanirwa kubafasha ?
Minisitiri Murigande: Birashoboka ko abanyeshuri bashobora kuzaba benshi ku buryo ubushobozi bwo kubigisha butaboneka. Erega n’ubundi niko byari bimeze kuva na mbere! Hari igihe abanyeshuri barangizaga mu mashuri abanza ari benshi, ubushobozi bwo kubigisha muri segonderi ari bukeya. Ariko uko igihugu kigenda gitera imbere tuza kugera aho turavuga tuti » non, ubushobozi bwo kubigisha ku buryo bagera kuri 9 Year Basic Education burahari. » Ubu noneho turimo turareba ku buryo tutabahagarikira kuri 9 Year Basic Education, ahubwo ku buryo bamwe bakomeza bajya mu kindi cyiciro mu mashami atandukanye. Icyo dukeneye kumenya ni uko umwana urangije icyo cyiciro cy’imyaka 9 afite icyo arusha uwarangije imyaka 6. N’ejo nidukomeza kuzamuka akarangiza segonderi azaba ameze neza kurusha uw’imyaka 9. Ibyo rero tuzajya tugenda tubireba twagura dukurikije ubushobozi bw’igihugu.
Igihe.com: Nyakubahwa Minisitiri, nta mpungenge mwaba mutewe no kuzabura abakozi bashoboye mu minsi iri imbere igihe abanyeshuri bamwe bazaba batashoboye gukomeza kwiga?
Minisitiri Murigande: Hari ikintu Abanyarwanda bose bakwiriye gusobanukirwa. Buruse igira ibice bibiri. Hari igice cya mbere cy’amafaranga ahabwa umuntu wemerewe gushyigikirwa na leta kugirango ashobore kwiga. Ayo mafaranga ahabwa kaminuza kugirango ibashe guhemba abakozi bayo, guhemba abarimu kugura ibikoresho, icyo gice ni nacyo kinini. Hanyuma hari andi mafaranga 250.000 (ku mwaka, ndlr) ahabwa umunyeshuri kugirango ashobore kuba yakwitunga. Ayo niyo yakuweho kugirango abashe kugira ibindi akora byagirira akamaro uburezi.
Mwari mubajije ngo abanyeshuri bazahagarika kwiga kubera kubura amafaranga; umunyeshuri bizagaragara ko adashoboye kuyabona leta izashaka uburyo iyamuha nk’inguzanyo. Hari uburyo buri gukoreshwa nka gahunda z’ Ubudehe n’izindi zizagaragaza neza ababishoboye n’abatabishoboye.
Igihe.com: Impamvu yatumye mufata icyemezo cyo gukuraho ariya mafaranga ni uko bitumvikana ukuntu ababyeyi bafasha abana bakiri bato bamara gukura bagafashwa na leta. Ese mwaba mwemeza ko ababyeyi bafite ubushobozi bwo guhaza umuntu mukuru, dore ko abiga muri za kaminuza aribo bakenera ibintu bihenze kurusha barumuna babo?
Minisitiri Murigande: N’ubundi iyo urebye, ibintu nkenerwa(basic needs) by’umwana wo muri primaire bishobora kuba bitangana n’iby’uwo muri secondaire. Nk’uko iyo umwana avuye muri primaire akajya muri secondaire umubyeyi yongera ubushobozi kuko biba bihindutse, niyagera no muri kaminuza azabwongere kugirango abashe kumuha ibyo akeneye. N’ubundi mu nzego zose ntabwo abantu banganya ibintu by’ibanze baba bakeneye. N’ubundi rero abari basanzwe bamufasha bazongere kugirango abashe kubona ibyo akeneye.
Igihe.com: Muri gahunda ya Mineduc harimo guteza imbere ubuzima, imirire myiza, isuku n’ibindi. Ese ko ayo mafaranga yakuweho ariyo yafashaga abanyeshuri muri izo gahunda, aho isuku n’imirire myiza ntibizaba biteye impungenge muri kaminuza?
Minisitiri Murigande: Nta mafaranga y’isuku twigeze twongera. Icyo dukora ni ugukangurira abantu kugira isuku. Ushobora kuba umukene ariko ukagira isuku. Ibyo duhora tubikangurira abantu n’ abo banyeshuri bo kuri kaminuza nabo n’ iyo baba ari abakene bazase neza.
Igihe.com: Hariho gahunda yo gukora urutonde rw’abakene bazafashwa na leta. Ese budget yo kubafasha irahari, hari imibare mwaba mwaregendeyeho muteganya abashobora kuzananirwa kwiyishyurira?
Minisitiri Murigande: Iyo budget ntigaragara muri budget isanzwe, icyo twateganyije ni ukongera imbaraga mu kwishyuza amafaranga abayatubereyemo kuko hari abanyeshuri benshi cyane bahawe umwenda wo kwiga abenshi ubu batishyura. Icyo turimo dukora ni ukureba uburyo twakoresha imbaraga zose zishoboka kugirango noneho bishyure. Ayo mafaranga bazishyura tukazaba ariyo dukoresha kugirango dufashe abanyeshuri bazaba bagaragayeho ko badashoboye na buhoro kwirihira.
Igihe.com: Urwo rutonde nirumara gusohoka muzaruha agaciro kangana iki, dore ko benshi bakunda kuvuga bati dore no kwa kanaka biyise abakene cyangwa ugasangaho abana baturuka mu miryango yishoboye?
Minisitiri Murigande: Rwose icyo nakwizeza abatwumva bazanasoma inyandiko yawe ni uko nta mwana w’umuyobozi uzajya kuri urwo rutonde, kuko ndibaza ko abayobozi atari bo badashoboye. Abazajya kuri urwo rutonde ni abantu badashoboye. Abo rero nibo bashobora kuzahabwa iyo mfashanyo. Niba uri umuyobozi mu mudugudu kandi mu mudugudu haba abantu bitanga, ashobora kuba ari umukene ariko akaba umugabo cyangwa umugore w’ inyangamugayo bakaba baramutoye nk’umuyobozi, birashoboka ko ashobora kugaragara ko umwana we adashobora kwirihira. Uwo ashobora kujya kuri urwo rutonde bitewe n’ uko adashoboye nyine ntabwo azajyaho kubera ko ari umuyobozi.
Igihe.com: Ubwo mwagendereraga abanyeshuri bo muri Kaminuza y’u Rwanda mwavuze ko abatazabona uburyo bwo kwifasha bazajya kwigisha, mutanga ingero ko bashobora kujya muri 9 years, ese mubona bashobora gufatikanya ako kazi katoroshye no kwiga? Ese ubumenyi bazatanga bwo mubwizeye mute dore ko batanashoboye(qualified)?
Minisitiri Murigande: Ah, ndiho nganira n’abanyeshuri kuri univeristé hari abavuze ngo ubwo bagiye guhagarika amashuri bataye umwanya wabo. Njye nkavuga nti rwose iyo mvugo si imvugo nzima. Igihe cyose wize ntabwo uba uri guta umwanya. Ariko niba yarize, ubumenyi azaba yarungutse burenze ubw’ utarageze aho ngaho, bwakabaye bushobora kumufasha mu buzima, yaba ari ugupanga ubuzima bwe, yaba ari ugushaka imirimo. Aho niho natanze urugero nti muri 9 Year Basic Education tugiramo abarimu barangije imyaka 6 ya segonderi. Biramutse bibaye nk’impanuka ukananirwa gukomeza, uramutse ugiye ugasabayo akazi, ndahamya ko niba warigaga utarataye umwanya wakigisha neza kurusha wawundi usanzwemo. Nti imyaka mwize muri univeristé hari ubushobozi ibaha butuma mushobora gukora. Ntabwo navuze nti noneho nimujye kwigisha muri 9 Year Basic Education, ni urugero nari ntanze. Ariko uzabishaka akavuga ati njye ngiye kuba mpagarikiye ahangaha nigishe muri 9 Year Basic Education nzaba nkomeza nyuma, ibyo nabyo bizaba bifite akamaro.
Igihe.com: Zimwe mu nshingano z’ ikigo cya SFAR ni uguha abanyeshuri inguzanyo no kubishyuza ngo zibashe kurihira na barumuna babo. Ese mwavuga ko SFAR itageze ku nshingano zayo(échec)? Kuko ibaye yongerewe ubushobozi bw’amategeko ntekereza ko yabasha gucyemura iki kibazo abanyeshuri bagakomeza gufashwa…
Minisitiri Murigande: Uko umubare w’abanyeshuri ugenda wiyongera ntago mpamya ko SFAR yigeze igira ubushobozi ntizigera inabuhabwa ku buryo yarihira buri muntu wese, niyo mpamvu tugenda tuvuga tuti ababishoboye nibavemo leta isigare irihira abatishoboye kuko SFAR irihira igice gito cyane cy’abarangije segonderi.
Igihe.com: Nta mpungenge mwaba mutewe n’ ireme(qualité) ry’ubumenyi bwatangwaga na za kaminuza igihe zizaba zambuwe 25% y’ingengo y’imari zagenerwaga?
Minisitiri Murigande: Kaminuza nizidashobora kwikubita agashyi ngo zishake ubushobozi bwo gusimbura ubwo leta yajyaga iziha birashoboka ko uburezi bushobora guhungabana ariko ibi byose tubikora tuganira na za kaminuza, zo zigenda zitwereka ko zizajya zisimbura ubushobozi leta yajyaga iziha biturutse mu bikorwa zizajya zikora nk’ibikorwa byo gutanga ubwenge bwabo mu gukemura ibibazo by’igihugu(consultancy) ndetse no kongera umubare w’abanyeshuri baziga birihira.
Igihe.com: Ese nizijya mu bikorwa byinjiza amafaranga, ko zitanganya ubushobozi, izizananirwa kwibeshaho muziteganyiriza iki?
Minisitiri Murigande: Tuzajya dukomeza turebe ubushobozi bwazo. Ibyo aribyo byose ntago leta izazireka ngo zipfe, leta izakomeza izifasha uko zigenda zubaka ubushobozi kugeza igihe zizashobora kubyikorera zonyine.
Igihe.com: Mu bihe byashize hari abanyeshuri bigeze kwirukanwa muri za kaminuza babwirwa ko SFAR idafite ubushobozi bwo kubafasha. Perezida wa Repubulika ageze muri Kaminuza Nkuru y’u Rwanda yababwiye ko basubira kwiga. Ese bugdet yo kubafasha yahise ikorwa ako kanya ko nta kibazo cyongeye kumvikana ?
Minisitiri Murigande: Ah, icyo kibazo cyavutse mu kwezi kwa mbere, amafaranga twari dufite muri bugdet ntiyashoboraga gufasha abanyeshuri bose, ikibazo cyabaye ni uko babimenye barageze ku mashuri. Perezida aganira nabo yarababwiye ati ubwo muri ku ishuri guverinoma izashaka amafaranga yo kubarihira. Icyakozwe ni iki? Hari mu kwezi kwa mbere haba isubirwamo ry’ingengo y’imari(révision bugdetaire). Mu gihe rero cya reviziyo bijetere hari igihe bavuga bati kubera iki kibazo gikomeye none ntigishobora kwigizwayo tugiye gukora iki kihutirwa. Habaho kureba porogaramu ishobora gutegereza ikindi gihe ukayikuriraho amafaranga yari ifite, nibyo byabaye.
Igihe.com: Nyakubahwa Minisitiri, abantu benshi bavuze ko kiriya cyemezo cyahubutse, ko hari ibyemezo bifatwa n’inzego za leta bagirango ngo bagerageze ko gahunda iyi n’iyi yakunda. Ese ni iki cyemeza ko leta itazisubiraho nimara kubona ko bidashoboka? Ese niyisubiraho nta ngaruka bizateza muri gahunda zayo?
Minisitiri Murigande: Ah, ibyo byo birumvikana, usibye ko icya mbere cyo mbanza kukubwira, iki cyemezo ntabwo kigeze gihubukirwa. Ni icyemezo cyizwe neza, guverinoma yakoranye inama n’abayobozi ba za kaminuza. Icyemezo cyose kigira igihe gifatirwa ushatse wavuga uti kirantunguye cyangwa se bakimbwiye igihe bagombaga kukimenyeshereza. Erega umuntu wese utekereza yasubiza amaso inyuma akamenya ko ariho twaganaga! Mu bihe byashize abanyeshuri bakorerwaga ibintu byose. Hashize iminsi ayo mafaranga ahinduka umwenda, umuntu wese ukurikira akamenya n’aho isi igana, abanyeshuri bo erega nk’abantu b’abanyabwenge bagakwiriye kuba barabonye ko ariho u Rwanda rugana. Hari ibihugu byinshi byagiye binyura muri iyo nzira kuki bumva ko twe twahagararira mu nzira?
Igihe.com: Ni iki cyaba kiri gukorwa ngo hakumirwe ingaruka zizaterwa no kubura ubwo bufasha?
Minisitiri Murigande: Icya mbere ni uko twicaranye turiho tuganira. Turiho turasobanurira abantu kugirango basobanukirwe neza iby’ iki cyemezo bacyumve bumve impamvu yacyo bakigire icyabo. Nabo ejo batazahaguruka ngo bakirwanye kubera kutamenya. Ni nabyo tumaze igihe dukora duca ku maradiyo na za televiziyo n’ahandi. Icya kabiri, nicyo nanahereyeho, abantu bizagaragara ko badashoboye, ubu turimo kureba mu makuru yose ubudehe bugira, turiho turareba umuntu runaka ese atanga umusoro ungana iki? Duhereye kuri ayo makuru ntibitwereka ko umuhungu we ashobora kwirihira? Mu by’ukuri numva ibyo byose bikozwe nta ngaruka zishobora kubaho, ingaruka zizaba gusa nziza kuko nk’abantu 24.000 barihirwaga muri université bigaragaye ko abantu 14.000 bashobora kwirihira, amafaranga twajyaga tubatangaho tuzareba ikindi tuyakoresha.
Igihe.com: Mubaye mudakuriye uru rwego, ku giti cyanyu, mukanakurikiza ubuzima n’ubukungu bw’ Abanyarwanda, musanga koko abanyeshuri bazashobora kwifasha ubwabo?
Minisitiri Murigande: Erega sinzi niba uri umunyeshuri, abenshi mu igihe.com ni abanyeshuri cyangwa se banavuye mu bunyeshuri vuba aha. Ubu se nta banyeshuri uzi banitungiye n’imodoka ku giti cyabo? Hari abanyeshuri iki cyemezo kitazahungabanya na mba, wenda kizanabagirira neza ibyo bihumbi 25 bajyaga bayabona bakajya kuyanywera bagataha basinze, yenda izo nzoga bazazibura cyangwa se bayakoreshaga ibindi bintu bidafite agaciro, abo nta kibazo bazakomeza bige. Abandi nabo babonaga ayo ibihumbi 25 akaba adahagije nabo bazakomeza bige batyo.
Igihe.com: Ubusanzwe abantu bafata umuyobozi wese nk’umubyeyi kandi burya nibyo, ni ubuhe butumwa bw’ihumure mwaha abazakomeretswa n’iki cyemezo?
Minisitiri Murigande: Icya mbere rwose nabwira ababyeyi, abanyeshuri ndetse n’ abandi bakurikira ibiba mu Rwanda, icyemezo cyafashwe na guverinoma ntikigamije kugira umunyeshuri kibuza kwiga, kigamije guhagarika gukomeza kurihira abantu bashobora kwirihira. Abanyeshuri babashije kwirihira nibabikora bizafasha leta kurihira umubare munini urenze kubo yafashaga. Hari n’ibindi byagakwiriye kuba bikorwa nk’amalaboratwari adahagije yenda ayo amafaranga yakoreshwa ibyo bikorwa noneho umwana akajya yigira mu buryo bwiza. Abantu bakwiriye kumva ko iki ari icyemezo kigamije gutuma tugira uburezi bufite ireme tureka gufasha abashoboye kwifasha kugirango ayo mafaranga akore ibindi bintu. Ikindi navuga ni uko umuntu bizaba bigaragara ko adashoboye kwirihira ibyo bihumbi 250 ntabwo tuzamureka ngo acikirize amashuri ye. Tuzakora ibishoboka byose kugirango akomeze. Rwose ndumva ubwo butumwa bwombi aribwo nakabwiye Abanyarwanda n’abandi bose bazanyumva biciye mu nyandiko uzakora.
Igihe.com: Turabashimiye Nyakubahwa Minisitiri kuduha umwanya wanyu.
Minisitiri Murigande: Murakoze namwe.
Iki kiganiro cyakozwe na SHABA Erick Bill umunyamakuru wa IGIHE.COM, ubwo yaganiraga na Minisitiri w’Uburezi Dr. Charles Murigande.
SHABA Erick Bill
urick401@igihe.com
http://igihe.com/news-7-11-8318.html
Posté par rwandaises.com


text:
News Details
Category: News
MU GUTANGIZA ICYUMWERU CY’IBIKORWA BYAHARIWE ABAFITE UBUMUGA, NCPD N’ABAFATANYABIKORWA BAKOREYE UMUGANDA MURI CEFAPEC
Mu rwego rwo kwitegura icyumweru cyahariwe ibikorwa byo kwita ku bantu bafite ubumuga no kwitegura kwizihiza Umunsi Mpuzamahanga wahariwe Abantu bafite Ubumuga, wizihizwa buri tariki ya 3 Ukuboza buri mwaka, Abakozi b’Inama y’Igihugu y’Abantu bafite Ubumuga NCPD ndetse n’abafatanyabikorwa baturutse mu nzego zitandukanye (UPHLS,VSO, Humanities and Inclusion, Hope and Home for Children, THT, UNAB, ROJAPED,RUB, NPC, FARG, RDRC,…) bifatanije n’abatuye mu Karere ka Kamonyi Umurenge wa Gacurabwenge Akagari ka Nkingo mu muganda usoza ukwezi k’Ugushyingo 2018. Muri uyu muganda abawitabiriye batunganije ikibanza cyizubakwamo ibibuga by’imikino itandukanye bizakinirwamo n’abana bafite ubumuga bo muryango CEFAPEC (Centre de formation Agricole de petit alivage de Kamonyi). Nyuma yo kurangiza umuganda, abawitabiriye basuye ibikorerwa muri CEFAPEC aribyo centre y’ubugororangingo ikoreramo abakoranabushake bafite abana bafite ubumuga ndetse n’ishuri ryigisha ubuhinzi n’imyuga yo gukora inkweto, gutunganya ibigori bikava ifu gukora imigati, amandazi n’ibisuguti. Mu ijambo rya Perezida wa NCPD Bwana NIYOMUGABO Romalis yashimiye abitabiriye umuganda ku bw’igikorwa cyiza bakoze ndeste n’Umuyobozi wa CEFAPEC Soeur Donatile MUKARUBAYIZA kubera igikorwa cyiza cyo kwita ku bantu bafite ubumuga bakora umunsi ku munsi nta nyungu bategereje. Ubwo yagarukaga ku butumwa bw’uyu munsi yavuze ko uyu muganda wihariye kuko wahuriranye n’ibikorwa byo gutegura Umunsi Mpuzamahanga wo kwita ku bantu bafite ubumuga. Yabwiye abitabiriye umuganda ko insanganyamatsiko y’umwaka wa 2018 igira iti:”Twite ku bantu bafite Ubumuga mu bikorwa byose ku buryo bugana kandi budaheza.” Ubwo yagarukaga kuri iyi nsanganyamatsiko yavuze ko guturuka cyera Abafite Ubumuga bakorewe ihezwa ariko muri iki gihe hakaba hakorwa ubuvugizi bugamije gushishikariza buri wese ko abantu bafite ubumuga bashoboye. Aha yatanze urugero rw’uburyo abaje mu muganda bakoranye umuganda n’abantu bafite ubumuga nyamara bakaba bose bafatanije bagacyura umubyizi. Mu gusoza ijambo rye Perezida wa NCPD yasabye ubuyobozi bw’Akarere ka Kamonyi kuzashakira ikigo cya CEFAPEC umuganga uzahugura abakoranabushake bakora ibigendanye n’ubugororangingo ndetse no kuzafasha nibura umwe mu bantu bafite ubumuga wo mu karere ka Kamonyi muri iki cyumweru cy’ibikorwa byahariwe Abantu bafite Ubumuga. Bwana BUSHAYISHA Fred Umuyobozi w’Imirimo Rusange mu Karere ka Kamonyi yashimiye buri wese waje mu muganda avuga ko Abantu bafite ubumuga hari ibyo badashobora gukora ariko ntibivuze ko badashoboye namba. Muri iki gihe Akarere ka Kamonyi karimo gukorera abantu bafite ubumuga ibikorwa bitandukanye birimo gutoranya imiryango ifite abantu bafite ubumuga bukabije hanyuma iyo miryango ikazahabwa inkunga y’ingoboka ndetse n’indi yazashyirwa muri gahunda ya girinka, muri aka Karere kandi bakomeje gushishikariza abaturage bose gutanga amakuru y’imiryango igihisha abana bafite ubumuga kugira ngo akarere kazakore ubuvugizi abana bagihohoterwa bazahabwe uburenganzira bwabo. Maman Donatile Mukarubayiza umuyobozi wa CEFAPEC yavuze ko ikigo cyatangiye mu mwaka wa 1998 ubwo hari abantu benshi batari bafite ababitaho aribwo batangiriraga ku bantu batishoboye nyuma bakomeza kugenda basura abana bafite ubumuga bari mu miryango bashishikariza ababyeyi kwita kuri aba bana bafite ubumuga nkuko bita ku bandi bana bose akaba ariyo mpamvu hari abakoranabushake baza gukora ubugororangingo kuri CEFAPEC buri wa kabiri na buri wa gatanu. Muri iki gihe CEFAPEC ikaba ikomeje gushimira akarere ka Kamonyi, NCPD na HVP Gatagara bakomeje kubaba hafi. Umunsi Mpuzamahanga w’Abantu bafite ubumuga uzizihirizwa mu murenge wa Runda ku rwego rw’Akarere ka Kamonyi ku wa 3 Ukuboza 2018.


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Ngo Abamugaye Bazi Guswera Kurusha Abatamugaye
Icyitonderwa: Iyi ni Email nohererejwe n'umusomyi w'Igituba!
Reka mbamenere ibanga mbarangire abantu bazi guswera
Burya ntimukarebe abantu ngo mubasuzugure ngo ntacyo bashoboye bitewe nuko bameze. Aha ndababwira abantu bamugaye ingingo (amaguru). Buriya barya bantu bamugaye amaguru yaba ukuguru kumwa cyangwa yombi, muzabatinye kungingo yo guswera ni ibintu bahawemo impano cyane gusa nubwo hari ibyo batashobora nko guterura umugore n'izindi positions zo guswera zaba zisaba ├ętat physique ihagije.
Ndavuga ibintu byambayeho kandi numva ngomba gurangira umukobwa wese cyangwa umugore wifuze umusore cyangwa umugabo wo kumuswera akumva ashize ipfa.
Umusore cyangwa umugabo umugaye araguswera ukumva wamuha ibyo utunze byose akabyijyanira. Mfite ubuhamya bw'ibyambayeho ku basore 5 twaryamanye bamugaye, ariko ibyo bankoreye ntaho bihuriye n'iby'abatamugaye twaryamanye. Nubu iyo mpuye numwe muribo ntashobora kunjyendana atasweye kugira ngo ngire amahoro.
Rwose bakobwa namwe bagore mwapfubye nabarangira gushaka abasore cyangwa abagabo bamugaye ubundi bakabanyaza bikamyatiriza namwe ubwo muza mbwira.
Nasaba Bangambiki kuzabampera iyi email yanjye mukazambwira ubuhamwa kubizaba byabanyuze.
Tuzasubira
Attention: GUHUZA IGITSINA NTABWO ARI SPORT UBIKORA NABI BIKAGURUKA VUBA CYANE!! NAWE URABIZI.
Attention: GUHUZA IGITSINA NTABWO ARI SPORT UBIKORA NABI BIKAGURUKA VUBA CYANE!! NAWE URABIZI.
Subscribe to: Posts (Atom)


text:
Ubuzima
Dore uko wategura tangawizi n’ubuki|umuti ukomeye w’indwara nyinshi.
Ubuki ukwabwo ndetse na tangawizi ukwayo bifitiye umubiri akamaro ndetse biranavura bikanarinda indwara zinyuranye. Uruvange rwabyo rero narwo nkuko tugiye kubibona muri iyi nkuru rufite akamaro gatandukanye nuko wafata buri kimwe ukwacyo.
Akamaro ka tangawizi n’ubuki
Guhangana na asima
Uru ruvange ruzwiho koroshya no kubyimbura bityo rukaba rufasha umwuka wa oxygen kubasha gutembera neza mu bihaha bityo bigafasha imiyoboro y’amaraso. Ibi ni ingenzi ku barwayi ba asima dore ko kuri bo iyo indwara yazamutse guhumeka biba ari ikibazo.
Kugabanya ibibazo byo mu buhumekero.
Uru ruvange kandi ni ingenzi mu koroshya mu mihogo, koroshya igikororwa kikabasha gusohoka, kuvura uburibwe bwo mu muhogo ndetse n’ibicurane
Kurwanya ingaruka z’imiti ya kanseri
Tangawizi kuva na kera izwiho kuba ifasha abari ku miti ya kanseri ntibatere isesemi no kuruka dore ko ari kimwe mu bigendana n’iyi miti. Tangawizi rero n’ubuki bivanze bikaba bigira ingufu mu kurinda izi ngaruka.
Kurinda kanseri
Uretse kurwanya ingaruka ziterwa n’imiti kandi, uru ruvange ruzwiho kuba rutuma hakorwa za enzymes zigabanya ibyago byo kororoka k’uturemangingo tubyara kanseri.
Gufasha igogorwa.
Uru ruvange kandi rutuma igifu n’amara bikora neza bityo bigafasha igogorwa gukorwa neza ndetse no kwituma ntibigorane. Ku bafite ikibazo cyo gutumba nyuma yo kurya uyu ni umuti wabo mwiza. Akayiko k’uru ruvange nyuma yo kurya kabafasha.
Kurinda umutima
Uru ruvange rutuma imiyoboro y’amaraso yaguka bityo bigatuma amaraso atembera neza bikarinda indwara zinyuranye z’umutima harimo stroke, umuvuduko ukabije w’amaraso n’izindi ndwara zinyuranye zafata umutima.
Ni gute bitegurwa
Mu gutegura uru ruvange, kuko utagombera kunywa byinshi, uvanga akayiko gato k’umutobe wa tangawizi n’akayiko gato k’ubuki ukanywa. Ubikora gatatu ku munsi nyuma yo gufata buri funguro.
Ushaka kandi wanakora uru ruvange ukarunywa nk’icyayi, aha ukaba wakongeramo indimu ubishatse. Gusa ntushyiremo isukari.
Icyitonderwa
Kuko tangawizi ikozwe gutya iba ifite ubukana bwinshi si nziza ku mugore utwite icyakora mu cyayi ashobora kuyinywamo dore ko inafasha mu kurinda isesemi ya mu gitondo.
Kubera ko abana batagejeje umwaka batemerewe guhabwa ubuki, uru ruvange narwo ntibarwemerewe umwaka utaruzura


text:
Igishushanyo mbonera cyo ku rwego rw’igihugu cyagaragaje uko ubuhinzi buzaba buhagaze muri 2050
Icyo gishushanyo mbonera gikubiyemo amakuru atuma abaturage bamenya uko bitwara muri buri gice cy’ubuzima bwa buri munsi, ariko cyane cyane abakora ubuhinzi, kugira ngo bakumire ibura ry’ibiribwa mu myaka 30 iri imbere ndetse no gukomeza.
Urebye ku bijyanye n’ubwiyongere bw’abaturage, amakuru ari muri icyo gishushanyo agaragaza ko ukurikije ubwitabire bwo kuboneza urubyaro, ubona ko mu mwaka wa 2050, Abanyarwanda bazaba ari miliyoni 22 mu gihe mu ibarura rusange ryo mu 2012, bari miliyoni 12. Kugira ngo izo miliyoni 22 z’Abanyarwanda bazaba batuye u Rwanda muri 2050, bazabeho neza, bisaba gutegurwa kare.
Ku bijyanye n’ubutaka, amakuru ari muri icyo gishushanyo mbonera agaragaza ko ubuso bw’u Rwanda bwakenera kuba bwakwikuba inshuro enye, kugira ngo rushobore kubona ibiribwa byazaba bihagije abaturage barwo muri 2050, mu gihe haba hakomeje gukorwa ubuhinzi bwa gakondo nk’ubukorwa ubu.
Mu cyerekezo 2050, ubuhinzi bwahariwe 47,2% by’ubutaka bw’igihugu bwose, bukaba bugomba kujya butanga umusaruro ukubye inshuro 15 z’umusarur uboneka muri iki gihe, kugira ngo ushobore guhaza Abanyarwanda bose.
Dufashe urugero rw’ibyavuye mu bushakashatsi buheruka ku bijyanye n’igihembwe cy’ihinga B, umusaruro w’ibigori bizasaba ko wiyongera ukagera kuri toni miliyoni imwe n’ibihumbi magana ane (1.4 million metric tons), mu gihe ubu umusaruro w’ibigori ari toni 94,634. Umusaruro w’ibitoki uziyongera ugere kuri toni miliyoni cumi n’enye (14 million metric tons), mu gihe muri iki gihe ari toni 931,991.
Kugira ngo ibyo bigerweho, hakenewe ubuhinzi bukorwa mu buryo bwa kinyamwuga, gukoresha imbuto z’indobanure, inyongeramusaruro n’imiti yica udusimba twangiza imyaka. Hari kandi guhinga hafashishijwe uburyo bwo kuhira imyaka, guhinga mu bishanga bitunganyije no guhinga mu bice by’imijyi.
Kubera ko muri 2050 abatuye mu mujyi bazaba ari 70% by’abaturage b’u Rwanda, ni ukuvuga miliyoni cumi n’eshanu n’ibice bine (15.4million), ubwo ubuhinzi buzaba bukorwa na 30% by’abaturage batuye mu bice by’icyaro.
Abo 30% bazaba bahinga, bazaba basaba gutanga umusaruro mwinshi kurusha utangwa n’abakora imirimo ijyanye n’ubuhinzi muri iki gihe babarirwa muri 76%.
Ayo makuru n’andi menshi, yose akubiye mu gishushanyo mbonera cyo ku rwego rw’igihugu cyemejewe n’inama y’Abaminisitiri muri Nyakanga uyu mwaka wa 2020. Icyo gishushanyo kikaba kigaragaza uko u Rwanda ruzaba ruhagaze mu 2050, kigaragaza uko buri Munyarwanda muri buri gice cy’ubuzima aharereyemo yagombye kwitwara, kugira ngo, umutungo w’ubutaka ukoreshwe neza, ku bantu bariho ubu, n’abazabaho mu gihe kizaza.
Rutagengwa Alexis, Umuyobozi ushinzwe ishami ry’imikoreshereze y’ubutaka, mu kigo cy’ubutaka, avuga ko igishushanyo mbonera gifite izindi ngingo nyinshi zisubiza ibibazo by’ingenzi bijyanye n’ubuhinzi, harimo gushaka uburyo bwo kongera umusaruro w’ubuhinzi no gukemura ikibazo kijyanye n’imikoreshereze y’ubutaka.
Hari kandi no gutangira kuva ku buhinzi busanzwe, hagakorwa ubuhinzi bugamije ubucuruzi (commercial agriculture), ibyo bikazageza igihugu ku kuba igihugu gifite ubukungu bushingiye ku nganda.
Igishushanyo mbonera kandi cyize uko ubutaka bugenewe ubuhinzi bwabungabungwa, ntihagire ibindi bukoreshwa, ahubwo hakigwa ukuntu abahinzi nka 50 bahuza ubutaka bwabo buto buto, bwashyirwa hamwe bukaguka bakaba babuhingaho igihingwa kimwe, kugira ngo kibone isoko ryiza ndetse n’izindi serivisi za ngombwa.
Rutagengwa avuga ko kugira ngo umusaruro w’ubuhinzi wiyongere, gahunda yo guhuza ubutaka no guhinga igihingwa kimwe ari rwo rufunguzo.
Mu Rwanda, kugira ngo umusaruro w’ubuhinzi wiyongere, bizasaba ko umubare w’abahinzi ugabanuka, hagasigara abashobora guhinga ku buryo bwagutse gusa. Ibyo bizashoboka ari uko gahunda yo guhanga imirimo idashingiye ku buhinzi ikomeje gutera imbere.
Rutagengwa agira ati “Hari uburyo bwiza twabonye mu bihugu byateye imbere byo hirya no hino ku isi. Gusa twasanze kugira ngo ubuhinzi bw’umwuga bushoboke, buri muhinzi akwiye kuba afite nibura ubutaka bungana na hegitari imwe n’igice”
Ubuhinzi bugana hejuru cyangwa bugerekeranye (Vertical farming) bukorerwa no mu mujyi
Ubuhinzi bumeze butyo ntibuzakorerwa mu bice by’icyaro gusa, n’abatuye mu mijyi babukora cyane cyane ko budakenera ubutaka bunini, rimwe na rimwe ntibunakenera gukorerwa hasi ku butaka.
Ubundi hari Abanyakigali basanzwe bahinga imbuto n’imboga mu busitani bwabo, ariko igishushanyo mbonera cyo ku rwego rw’igihugu cyaberetse n’ahandi hashobora guhingwa ibindi biribwa, kugira ngo bifashe igihugu kuzashobora kwihaza mu biribwa mu myaka 30 iri imbere.
Hifashishijwe iryo koranabuhanga ry’ubuhinzi bugana hejuru, abatuye mu mujyi bashobora gukoresha ibisenge by’inzu n’ahandi nko mu bikoresho bya palasitike nk’indobo, amacupa n’ibindi bagahinga imyaka kandi ikera.
Rutagengwa atanga urugero rw’ubutaka butajya bubyazwa umusaruro kandi abantu bo mu mijyi batajya batekerezaho.
Yagize ati, “Muzarebe buriya butaka baharura mu gihe basiza ibibanza bajya kubaka inzu muri Kigali no mu yindi mijyi. Abubaka amazu, bafata ubutaka bwiza bunarumbuka, bakajya kubumena mu mihanda y’ibitaka. Igishushanyo mbonera gishya cyereka abantu ko ubwo butaka bajugunya ari bwo burumbuka ndetse ko bwagombye gukoreshwa muri ubwo buhinzi bugana hejuru (vertical farming)”.


text:
NT ziyo ni mwe mu bahanzi bari kwigaragaza neza muri Hip Hop mu karere ka Rubavu. Uyu musore wamenyekanye mu ndirimbo 'Umubwiriza mushya', kuri ubu yahuje imbaraga na Washine bakorana indirimbo bise ‘Abasakuje’ igaruka ku buzima bw’abanyamashyari, bagaragaza ko ntawahindura gahunda y’Imana ku bantu.
Washine ati ”Nsomera abasakuje (…..), Iyi si twese twayisanzemo kandi ntawe uzi ko izarangira,…batuze,…Nsomera abasakuje”. Muri iyi ndirimbo NT ziyo aza ashimangira ko umugambanyi ari nk’umwicanyi bityo ko badakwiye kujya barengera kugeza binjiye mu buzima bw’abandi. NT ziyo akomeza avuga amazina y’abantu yita abagambanyi abaragiza Imana.
Bamwe mu bumvise iyi ndirimbo batanze ibitekerezo bitandukanye bavuga ko iyi ndirimbo ifite aho ihuriye n’ukuri ku byabaye kuri aba basore gusa bo babitera utwatsi. NT ziyo aganira na InyaRwanda.com yatangaje ko ntaho iyi ndirimbo ihuriye n’ukuri kwababayeho, avuga ko bakoze iyi ndirimbo bashaka kubwira abantu kwita ku byabo bakareka guhanga amaso bagenzi babo babifuriza inabi.
Yagize ati ”Erega buri muntu wese aba afite inkuru ye ubwo rero kuba umuntu yakwifata akavuga mugenzi we ntekereza ko atari ibintu byiza, buri wese akwiriye kwirebaho aho gufata umwanya ku bya mugenzi wawe. Iyi ndirimbo ntabwo ivuga ibyatubayeho twe, ahubwo biba ku bandi kandi umuhanzi aririmba ibyo atekereza ko biriho”.
NTziyo na Washine ni bamwe mu basore badashidikanywa ho iyo bigeze mu myambarire mu karere ka Rubavu, dore ko bamwe badatinya kuvuga ko mu Rwanda bari mu bahanzi bambara bitangaje bakaberwa ariko ngo izina bafite rikaba rituma bitabonwa.
UMVA HANO 'ABASAKUJE' INDIRIMBO NA NTZiyo Ft WASHINE


text:
Nyamasheke: Umunsi w’umurimo wabaye uwo gutanga ibitekerezo ku bakozi b’akarere
Ku munsi w’umurimo wabaye tariki ya 01/05/2012, abakozi b’akarere ka Nyamasheke batanze ibitekerezo ku mikorere yatuma akarere karushaho gutera imbere ndetse no gutanga serivisi nziza, ibi bitekerezo bikaba byatanzwe mu buryo bw’ibanga aho buri mukozi yandikaga ibye ntazina ashyizeho hanyuma bakabisoma mu ruhame.
Ibi bitekerezo byatanzwe byagarutse ku mafaranga y’ingendo atajyanye n’igihe ahabwa abakozi, aha bakaba batanze urugero ko umuntu ugiye mu butumwa bw’akazi muri Kigali ahabwa amafaranga ibihumbi 12 by’u Rwanda kandi aya abageza aho bategera imodoka gusa ntabafashe kubageza aho baba batumwe hatandukanye muri Kigali.
Abakozi kandi basabye ko hakongerwa ingufu mu guhanahana amakuru arebana n’akarere, abayobozi bakarushaho kwegera abaturage bakabasobanurira gahunda za leta kuko aribo bazishyira mu bikorwa.
Habayeho kandi guhwiturana no kugirana inama hagati y’abakozi bigamije imikoranire myiza yabo, abakozi bakarangwa n’ubwubahane hatitawe ku nzego bariho.
Umuyobozi w’akarere, Habyarimana Jean Baptiste, yasabye abatunzwe agatoki ko bakubahiriza inama bahawe kugira ngo akazi karusheho gukorwa neza, anasaba ako hakoreshwa imvugo nziza mu gihe habaye gukosorana hagati y’abakozi.
Yongeyeho ko kubirebana n’amafaranga y’ingendo ahabwa abakozi bagiye mu butumwa bw’akazi koko ari makeya, hakaba hagiyeho ikipe ishinzwe kwiga kuburyo yakongerwa ngo abakozi boroherezwe mu kazi kabo.
Yabashimiye kuba batanze ibitekerezo byubaka, akaba yabonye ko hari ubushake bwo kuzaza inshingano zabo.